އެސްއެމްއީ ބޭންކުން ލޯން އިންޓަރެސްޓް ކުޑަކޮށް ފައިސާ ދެއްކުން ފަސްކޮށްފި – Mikal News\nކުދިި އަދި މެދު ފަންތީގެ ވިޔަފާރިތަކަށް ދޫކޮށްފައިވާ ލޯނުތަކާއި އިންޓްރެސްޓް ކުޑަކޮށް އެފައިސާ ދެއްކުން ހަ މަހަށް ފަސްކޮށްދޭން އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ނިންމައިފި އެވެ. މިހާރުވެސް އެންމެ ކުޑަ އިންޓަރެސްޓެއްގައި ލޯނު ދޫކުރާ އެސްޑީއެފްސީ އިން އެ ބޭންކުން ލޯނުތަކުގެ އިންޓްރެސްޓް އަނބުރާ ދެއްކުން ހަ މަހަށް ފަސްކޮށް ދިނުމަށާއި އަދި އެ މުއްދަތުގައި ލޯނުގެ އިިންޓްރެސްޓް ރޭޓް ކުޑަކޮށްފައިވަނީ ހަތަރު ޕަސެންޓަށެވެ.\nއެސްޑީއެފްސީން އެގޮތަށް ނިންމިއިރު، އިިގްތިސާދަށް މިހާރު ކުރަމުންދާ އަސަރުތަކުގެ ސަބަބުން ލޯނުތަކުގެ އިންޓްރެސްޓް ރޭޓް ކުޑަކޮށް، ލޯނުތައް އަނބުރާ ދެއްކުމަށް ލުއި ގޮތްތަކެއް ހަމަޖައްސައި ދިނުމުގެ މަސައްކަތް ކުރަމުން އަންނަ ކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ވެސް ދާދި ފަހުން ވަނީ ވިދާޅުވެފަ އެވެ. ނަމަވެސް، އަދި އެހެން ބޭންކަކުން އެފަދަ ނިންމުމެއް ނިންމިކަމެއް އެގިފައެއް ނުވެއެވެ.\nކޮރޯނާ ވައިރަސް އާއި ގުޅިގެން ދިވެހި އިގްތިސާދަށް ބޮޑެތި ގެއްލުންތަކެއް ވަމުންދާއިރު ގިނަ ވިޔަފާރިތަކަކަށްވެސް ދަނީ އަސަރުކުރަމުންނެވެ. މިކަމުގެ ސަބަބުން ބައެއް ކުންފުނިތަކުން އެކުންފުނީގެ މުވައްޒަފުންނަށް ދެމުން ގެންދިޔަ މުސާރަވެސް ވަނީ ކުޑަކޮށްފައެވެ. އަދި ނޯޕޭލީވް ފަދަ ލީވުތައް ދިނުމަށްފަހު ގެއަށްވެސް ބައެއް މުވައްޒަފުން ދަނީ ފޮނުވަމުންނެވެ. މިކަމުގެ ސަބަބުން އާންމު ގިނަ ރައްޔިތުންތަކަށްވަނީ ޚަރަދު ކުޑަކުރުމަށް މަޖުބޫރުވެފައެވެ. އެންމެ ބޮޑު ޚަރަދެއް ހިގާ އެއްކަމަކީ ގޯތި ގެދޮރަށް ކުރާ ހޭދައެެވެ. ކުލި ނުވަތަ ބޭންކު ލޯނަށް ދައްކަންޖެހޭ ފައިސާއެވެ. ނަމަވެސް އެއްވެސް ބޭންކަކުން މިފަދަ ނިންމުމެއް ނިންމުމަށް ފަހު އަދި އާންމުކޮށްފައެއްނުވެއެވެ. ނަމަވެސް ދިވެހި ގިނަ ބޭންކުތަކަކީ ނިސްބަތުން ބޮޑު ފައިދާއެއް ނެރޭ ކުންފުނިތަކެކެވެ. އެގޮތުން، މިދިޔަ އަހަރުގެ ފަހު ކުއާޓަރުގައި ރާއްޖޭގެ އެންމެ ފުޅާދާއިރާއަކަށް ގޯތި ގެދޮރަށް ލޯނު ދޫކޮށްފައިވާ ތިން ބޭންކަށްވެސް ވަނީ 40 އިންސައްތައަށްވުރެ ބޮޑު ފައިދާއެއް ލިބިފައެވެ.\nHDFC MIB BML\nRevenue 50 71 703\nNP 35 34 286\nNet Margin 70% 48% 41%\nމަތީގައިވާ ޓާބަލްގައިވާ ހުރިހާ އަދަދެއްވަނީ މިލިއަނުންނެވެ.\nގުޅުންހުރި މައުލޫތައް:ބޭންކް, އެސްއެމްއީ ބޭންކް\nއެސްއެމްއީ ބޭންކުން ފުވައްމުލަކު ވިޔަފާރިވެރިންނާއި ބައްދަލުކުރަނީ


ގައުމީ ފުޓްބޯޅަ ސްކޫލް ހިންގަން ސަލްގާޑޯއަށް\nހުސައިން ހަބީބު 08 ފެބްރުއަރީ 2021\nހުޅުމާލޭގައި ގާއިމު ކުރާ ގައުމީ ފުޓްބޯޅަ ސްކޫލްގެ އެންމެ އިސްވެރިއެއްގެ ގޮތުގައި ޗެމްޕިއަންސް ލީގް ކާމިޔާބު ކޮށްފައިވާ ފުޓްބޯޅައިގެ ލެޖެންޑެއް ހަމަޖައްސާފައިވާ ކަމަށް އެފްއޭއެމުން އިއުލާން ކޮށްފި އެވެ\nއެފްއޭއެމުން ވަނީ ގައުމީ ފުޓްބޯޅަ ސްކޫލާ ގުޅުން ހުރި ގިނަ ކަންކަންކަމެއްގެ މައުލޫމާތު ރޭ ހާމަ ކޮށްފަ އެވެ. ޗެމްޕިއަންސް ލީގް ކާމިޔާބު ކޮށްފައިވާ ލެޖެންޑަކީ ކޮބައިކަން އެފްއޭއެމުން ހާމަ ނުކުރިނަމަވެސް، ކަށަވަރު ވެފައި ވަނީ އެކެޑެމީ ހިންގުން ހަވާލު ކޮށްފައި ވަނީ، ރެއާލް މެޑްރިޑާއެކު ޗެމްޕިއަންސް ލީގް ހޯދި މިޝޭލް ސަލްގާޑޯ އާ ކަމެވެ.\nސަލްގާޑޯގެ ފުޓްބޯޅަ ސްކޫލެއް އެމިރޭޓްސްގެ ވެރިރަށް ދުބާއީގައި މިހާރުވެސް ހިންގަ އެވެ. އޭނާގެ ޑައިރެކްޓާޝިޕްގެ ދަށުން "ސްޕެނިޝް ސޮކާ ސްކޫލް" ގެ ނަމުގައި ހިންގާ އެ އެކެޑެމީއަކީ ހުޅަނގު އޭޝިއާގެ އެންމެ މަގުބޫލް ފުޓްބޯޅަ ސްކޫލެވެ. ބޯޑިން ސްކޫލެއްގެ ގޮތަށް ގައިމު ކުރާ ފުޓްބޯޅައިގެ ހައި ޕާފޯމަސް ސެންޓަރެއްގެ ގޮތުގައި ހުޅުމާލޭގައި ގާއިމު ކުރާ ސްކޫލުގައި ސަލްގާޑޯގެ ބެލުމުގެ ދަށުން 15 ނުވަތަ 10 ބިދޭސީ ކޯޗުން މަސައްކަތް ކުރާނެ ކަމަށް އެފްއޭއެމުން ބުނެ އެވެ.\nގައުމީ ފުޓްބޯޅަ ސްކޫލްގެ 24 ކޮޓަރީގެ އިމާރާތުގެ ފޮޓޯއެއް\nފުޓްބޯޅަ ސްކޫލް ހާއްސަ ކޮށްފައި ވަނީ، 12 އަހަރާއި 15 އަހަރާ ދެމެދުގެ ކުދިންނަށެވެ. މިހަފުތާގައި އަވަސްއަށް ދެއްވި އިންޓަވިއުގައި އެފްއޭއެމްގެ ރައީސް ބައްސާމް ވިދާޅުވީ އުމުރުން ހަ އަހަރާއި 21 އަހަރާ ދެމެދުގައި ތިން އުމުރު ފުރައަކަށް ބަހާލައިގެން މުޅި ރާއްޖޭގައި އެކެޑެމީތަކެއް ހިންގުމަށް މިހާރު ޕްލޭން ކުރެވިފައިވާ ކަމަށެވެ. އެ ޕްރޮޖެކްޓް ވަރަށް އަވަހަށް އިއުލާން ކުރައްވާނެ ކަމަށް ބައްސާމް ވިދާޅުވި އެވެ.\nއެ ޕްރޮޖެކްޓްގެ ފުރަތަމަ މަރުހަލާ އަކީ އުމުރުން ހަ އަހަރުން ފެށިގެން 10 އަހަރާ ދެމެދުގެ ކުދިންނަށް ހާއްސަކޮށް ރާއްޖޭގެ އެކި ކަންކޮޅުތަކުގައި ފަށާ އެކެޑެމީތަކެވެ. ދެ ވަނަ ކެޓެގަރީ އަކީ އުމުރުން 12 އަހަރާއި 15 އަހަރާ ދެމެދެވެ. އެ އުމުރު ފުރާގެ ކުޅުންތެރިންގެ ތެރެއިން އެންމެ ރަނގަޅު "ކުރީމް" (ކުޅުންތެރިން) ދެނެގަނެ އެ ކުޅުންތެރިންނަށް ހާއްސަ ސަމާލުކަމެއް ދީގެން މަސައްކަތް ކުރާނެ ކަމަށް ބައްސާމް ވިދާޅުވި އެވެ.\nރޭ އެފްއޭއެމުން ހާމަ ކުރި މައުލޫމާތުތަކުން ދޭހަ ކޮށްދެނީ، 12 އަހަރާއި 15 އަހަރާ ދެމެދު އުމުރުފުރާއިން ކްރީމް ކުޅުންތެރިންގެ ތަމްރީންތައް ކުރިއަށް ގެންދާނީ ސަލްގާޑޯ އާއި އޭނާގެ ކޯޗިން ޓީމުގެ ބެލުމުގެ ދަށުން، ގައުމީ ފުޓްބޯޅަ ސްކޫލްގަ އެވެ.\nފުޓްބޯޅަ ސްކޫލަށް ކުރީމް ކުޅުންތެރިން ހޯދުމަށް ރާއްޖޭގެ އެކި ކަންކޮޅުތަކުގައި 18 އެކެޑެމީއެއް ހިންގުމަށް ހަމަޖެހިފައިވާ ކަމަށް އެފްއޭއެމުން ރޭ ވަނީ އިއުލާން ކޮށްފަ އެވެ. އޭގެ ތެރެއިން 10 އެކެޑެމީ ގާއިމު ކުރާނީ އަތޮޅު ތެރޭގަ އެވެ. އައްޑޫގައި ދެ އެކެޑެމިއެއް ގާއިމު ކުރާނެ އެވެ. މާލެ ސަރަހައްދުގައި އަށް އެކެޑެމީ އެވެ. އެ އެކެޑެމީތަކުން ފާހަގަ ކުރެވޭ އެންމެ ރަނގަޅު 40 ކުޅުންތެރިން ގެންނާނީ ފުޓްބޯޅަ ސްކޫލަށެވެ. އަދި ކޮންމެ އަހަރަކުވެސް ކުޅުންތެރިން ސްކޫލަށް ވައްދާނެ އެވެ.\nފުޓްބޯޅަ ސްކޫލްގެ ފުޓްބޯޅައިގެ ޓްރޭނިން އޮންނާނީ ހެނދުނު އަދި ހަވީރު އެވެ. އެ ދެމެދުގައި ގައުމީ މުގައްރަރުގައިވާ ގޮތުގެ މަތިން ކިޔެވުން އޮންނާނެ އެވެ. ފުޓްބޯޅަ ސްކޫލަށް ހާއްސަ ތައުލީމީ މުގައްރަރެއް އެކުލަވާލުމުގެ މަސައްކަތް އެޑިއުކޭޝަން މިނިސްޓްރީ އާކު ކުރަމުން ދާ ކަމަށް އެފްއޭއެމުން ބުންޏެވެ. އެ މުގައްރަރުގެ ދަށުން އިސްލާމް ދީނާއި ގައުމީޔައްތުގެ މާއްދާތައް ކިޔަވައި ދޭނެ ކަމަށްވެސް އެފްއޭއެމުން ބުންޏެވެ.\nފުޓްބޯޅަ ސްކޫލްގެ ފުރަތަމަ ފިޔަވަހީގެ މަސައްކަތް އަންނަ މަހު ނިމޭނެ ކަމަށް އެފްއޭއެމުން ބުނެ އެވެ. ސްކޫލްގައި ކުދިން ދިރިއުޅެން\nހާއްސަ ކޮށްފައިވާ 24 ކޮޓަރީގެ އިމާރާތް މިހާރުވެސް ވަނީ ނިމިފަ އެވެ.\nއަރުޝީފަށް ނެގީ 10/02/2021 11:46\nއެންމެފަހުން އަޕްޑޭޓްކުރީ 10/02/2021 11:46\nމުހައްމަދު މުޒައްޔިން ނާޒިމް 49 މިނެޓު ކުރިން


Jabir Ulhey Vahtharun Meehun Dhiyana Ah Votelaan Birugathee - Rozaina - Vaguthu\nޖާބިރު އުޅޭ ވައްތަރުން މީހުން ދިޔާނާ އަށް ވޯޓުލާން ބިރުގަތީ - ރޮޒައިނާ\n7 މަސް ކުރިން ( ނޮވެމްބަރު 7, 2019 )\nސުޕްރީމް ކޯޓުގެ ފަނޑިޔާރު ކަމަށް ދިޔާނާ ސައީދު އައްޔަން ކުރުމަށް މެންބަރުން ވޯޓު ނުދިނީ ދިޔާނާގެ ފިރިކަލުން ކާށިދޫ ދާއިރާގެ މެންބަރު އަބްދުﷲ ޖާބިރު މަޖިލީހުގައި އުޅޭ ވައްތަރުން ބިރުން ކަމަށް މީދޫ ދާއިރާގެ މެންބަރު ރޮޒައިނާ އާދަމް ވިދާޅުވެއްޖެއެވެ.\nއެމްޕީ ރޮޒައިނާ މިގޮތަށް ވިދާޅުވީ، އޭނާ ކުރެއްވި ޓްވީޓެއްގައެވެ.\nއެ ޓްވީޓުގައި ރޮޒޭނާ ވިދާޅުވީ، ދިޔާނާ "ކަޓުވާލަން" އޭނާ މަސައްކަތް ކުރިކަމަށް ތުހުމަތުކޮށް މަޖިލީހުގެ ސައިކޮޓަރީ އޭނާއަށާއި ރައީސް އިބްރާހިމް މުހައްމަދު ސޯލިހު އަށް ވަގަށް ގޮވާފައި ދިއުމުން އަދި ދިޔާނާ މަގާމަކަށް އައްޔަން ނުކުރެވޭ ކަމަށެވެ. އަދި ދިޔާނާ ހޮވުނަ ނުދިނީ ޖާބިރު ކަމަށާއި އޭނާ މަޖިލީހުގައި އުޅެމުންދާ ވައްތަރުން މެންބަރުންނަށް ދިޔާނާ އަށް ވޯޓުދޭން ބިރުގަތީ ކަމަށް އޭނާ ވިދާޅުވިއެވެ.\nރޮޒޭނާ މިގޮތަށް ވިދާޅުވި ނަމަވެސް، "ވަގަށް" ގޮވާ ކަމުގެ ތުހުމަތު ކުރި ފަރާތެއްގެ ނަމެއް އޭނާ ހާމަކޮށްފައެއް ނުވެއެވެ.\nދިޔާނާ ސުޕްރީމް ކޯޓުގެ ފަނޑިޔާރަކަށް އައްޔަން ކުރުމަށް ރައީސް ސޯލިހް ނަން ފޮނުވާފައި ވަނީ ޑްރަގް ކޯޓުގެ ގާޒީ މަހާޒު އަލީ ޒާހިރުގެ ނަމާއި އެކުއެވެ. އަދި މަހާޒަށް ރުހުން ދިނުމަށް އެމްޑީޕީގެ ޕާލަމެންޓްރީ ގްރޫޕުން ތްރީލައިން ވިޕެއްވެސް ނެރުނެވެ. އަދި މަޖިލީހުގައި އެންމެ ފުރަތަމަ ވޯޓަށް އަހައިފައި ވަނީ މަހާޒްގެ ނަމެވެ. އަދި މަހާޒް އަށް މެޖޯރިޓީ މެންބަރުންގެ ވޯޓު ލިބުމުގެ ސަބަބުން ދިޔާނާ އަށް ވޯޓު ދިނުމަކަށް އަހާފައެއް ނުވެއެވެ.\nއެމައްސަަލަ އާއި ގުޅިގެން ޖާބިރު ވަނީ ދިޔާނާ އެމަގާމަށް ހޮވިވަޑައި ނުގަތީ އެމްޑީޕީ މެންބަރުންގެ ރޭވުމުން ކަމަށް ތުހުމަތުކޮށްފައެވެ. އަދި ދިޔާނާ ވެސް ވަނީ އެކަމާއި ގުޅިގެން ހިތްހަމަޖެހިވަޑައި ނުގަންނަވާ ކަމަށާއި އެހެން ނަމަވެސް ބަލި ގަބޫލު ކުރައްވާ ކަމަށް ވިދާޅުވެފައެވެ.\nދިޔާނާ ސުޕްރީމް ކޯޓުގެ ފަނޑިޔާރުކަމަށް ކުރިމަތި ލުމާއި އެކު ގިނަ ބަޔަކު ވަނީ އެކަމަނާ އަށް ތާއިދު ކުރާ ކަން ސޯޝަލް މީޑިއާގެ އެކި ޕްލެޓްފޯމް ތަކުގައި ހާމަކޮށްފައެވެ.\nސުޕްރީމް ކޯޓުގެ ފަނޑިޔާރު ކަމަށް ބޭފުޅަކު އައްޔަން ކުރުމަށް ނިންމާފައި ވަނީ ސުޕްރީމް ކޯޓުގެ ފަނޑިޔާރު ކަމުން އަބްދުﷲ ދީދީ ވަކިކުރުމަށް މަޖިލީހުން ނިންމުމާއި ގުޅިގެންނެވެ. ދިޔާނާ އާއި މަހާޒް އަކީ ޖޭއެސްސީގެ "ހައިލީ ރިކޮމެންޑެޑް" ދެބޭފުޅުންނެވެ.\nސަފާރީ ރޭޕް: މީޑިއާތަކުން ރިޕޯޓުކުރި ގޮތް ބަލައި ދިނުމަށް އެމްއެމްސީ އަދި ބްރޯޑްކޮމް އަށް ސިޓީއެއް\nނޮވެމްބަރު 7, 2019 13:13\nކަލެޔޯ... ކަލެއަށް ވޯޓުދިންމީހަކުދިނީ ފައިސާގެ ދަހިވެތުކަމުގަ.. ކަލޭތީ އަނގަހުޅުވަން ހެޔޮވާވަރުމީހެއްނޫން.. އަންހެނުންވެސް ލަދުހުތުރު.. ތިއީ މމޕރސގެ ވަގެކޭ ޖާބިރުބުނުމުންތަ މީހުންބިރުގަތީ.. ކަލޭ ބިރުގަތީ ވައްކަން ފަޅާއެރުމުން.. ކަލޭގެ ތެދުވެރިކަން ހާމަކޮއްދޭން ރައްޔިތުން ފެންނަގޮތަށް ﷲގަންދީ ހުވާކޮއްބަލަ މމޕރސގެ ފައިސާކަމަށްބުނާ އަދީބު ބެހި ފައިސާގަ ނުޖެހޭކަމަށް.. ވަގުންނުކުމެތިބެ ވަގަށްގޮވަނީ ކުށެނެތްމީހުންނަ..\nނޮވެމްބަރު 7, 2019 13:39\nޖާބިރު އުޅޭގޮތުން ދިޔާނާއަށް ވޯޓް ނުދީ، ޖާބިރަށް ވޯޓްދީ ޖާބިރު ހޮވައިފި. ރޮޒޭނާވެސް ހަމަޖެހޭ ވާހަކަ ދައްކަބަލަ. ޖާބިރު އެ ދެއްކި ވާހަކައިގެ ތެދުކަން ތިކަހަލަ ކޮސް ވާހަކައިން އެބަ ސާބިތުވޭ.\nނޮވެމްބަރު 7, 2019 13:47\nޖާބިރު ބުނަނީ ރޮޒައެނާ ހުޅުމާލެގައި ހެދި ގެސްޓްހައުސް އަކީ އެމް.އެމް.ޕީ އާރުސީ ގެ ފައިސާއިން ހެދި ތަނެއްކަމަށް! ދެން ކީއްވެގެންތޯ؟ ރޮޒައެނާ އެކަން މަތްﷲ ގަންދީ ހުވާކޮށް އެކަން ދޮގު ނުކުރީ! ޖާބިރު އެބުނާ ވާހަކައަކީ އަޅުގަނޑަށް ކޮންމެސް ވަރަކަށް އެކަން ހިގާދިޔަ ގޮތް އެގޭ މީހަކަށްވާތީ އަޅުގަނޑުވެސް މި ބުނަނީ ޖާބިރު އެ ބުނަނީ ވަރަށް ވަރަށް ވަރަށް ބޮޑު ތެދެއް!\nނޮވެމްބަރު 7, 2019 15:34\nއަންހެނުންނޭ ބާރުވެރިއޭ ކިޔާފަ ހަޅޭއްލަވަން އެކަނި އެނގޭނީ. ދިޔާނާ އަކީ ދިޔާނާ. ޖާބިރަކީ ޖާބިރު. ދިޔާނާގެ އަިއިޑެންޓިޓީ އަކީ ހަމައެކަނި "ޖާބިރުގެ އަންހެނުން" އެއް ނޫން. މަޤާމަށް ހޮވާއިރު ބަލަންޖެހޖޭނީ މީހާގެ ޤާބިލް ކަމަށް. ޖާބިރު އުޅޭ ގޮތަކުން ދިޔާނާ ގެ ޤާބިލް ކަމާ ދޭތެރޭ ސުވާލު އުފެދިގެން ނުވާނެ.\nނޮވެމްބަރު 8, 2019 09:52\nބަލަ ރޮޒައިނާ ގޭގެ ފުރާޅުން ފައިބަނީ ޑޮލަރުތަ ތިފަދަ އަގުބޮޑު ތަންތަން ހަދަން ހަރަދުކުރަން ބަލަ ރޮޒޭ ކަލޭގެވާހަކަ ނުދައްކަނީ ފިރިކަލުންނައްބަލާލާފަ ކަލޭގެ ވާހަކަ ދައްކަންފަށަން ވީތާ ރީތިކޮއްފަލީހަތްވާނެ... ބޭނުންތާ އެގޮތް..


Idhikolhun India ge External affairs minister aa bahdhalu kohffi – adduLIVE\nއިދިކޮޅުން އިންޑީއާގެ އެކްސްޓާނަލް އެފެއާޒް މިނިސްޓަރާ ބައްދަލުކޮށްފި\n1 Feb 21, 2021, 15:34 އަބްދުﷲ ޔާމީން\nއިދިކޮޅު ޕީޕީއެމް ޕީއެންސީ ކޯލިޝަންގެ ފަރާތުން އިންޑިއާގެ އެކްސްޓާނަލް އެފެއާޒް މިނިސްޓަރު ޑރ. ސުބުރަހްމަންޔަން ޖައިޝަންކަރުއާ ބައްދަލުކުރައްވައިފިއެވެ.\nމި ބައްދަލުވުން ކުރިއަށް ގެންގޮސްފައިވަނީ އިންޑިއާގެ ހައިކޮމިޝަންގައެވެ.\nޕީ.ޕީ.އެމް. ޕީ.އެން.ސީ. ގެ ވަފުދުގައި އިސްކޮށް ހުންނެވީ ކޯލިޝަން ހިންގަން ވަގުތީގޮތުން ޙަވާލުވެވަޑައިގެން ހުންނެވި ޕީ.އެން.ސީ. ގެ ރައީސް ޢަބްދުއްރަޙީމް ޢަބްދުﷲ އެވެ. އަބްދުއްރަހީމް އާއި އެކު ލީޑަރޝިޕް ގްރޫޕްގެ މެންބަރުން ކަމުގައިވާ ޕީ.އެން.ސީ ގެ ނާއިބު ރައީސުން މުޙައްމަދު ޙުސައިން ޝަރީފް، މުޙައްމަދު ސަޢީދު އަދި އާދަމް ޝަރީފް ޢުމަރު، ޕީ.ޕީ.އެމް ގެ ނާއިބު ރައީސުން މުޙައްމަދު ޣައްސާން މައުމޫން އަދި އަޙްމަދު ޝިޔާމް ބައިވެރިވެވަޑައިގަތެވެ. އަދި، ކޯލިޝަންގެ ސްޕެޝަލް އެޑްވައިޒަރ ރައީސް ޑރ. މުޙައްމަދު ވަޙީދު ޙަސަން މަނިކު، އެޑްވައިޒަރ ޑރ. މުޙައްމަދު ޖަމީލް އަޙްމަދު އަދި ޕީ.އެން.ސީ ގެ ސެކްރެޓަރީ ޖެނެރަލް ޤީލާ އަލީ ވެސް ހިމެނިވަޑައިގަތެވެ.\nއިދިކޮޅު ކޯލިޝަނުން މައުލޫމާތުދޭ ގޮތުގައި، މި ބައްދަލުވުމުގައި ކުރީގެ ރައީސް އަބްދުﷲ ޔާމީންގެ އަސާސީ ހައްޤުތައް ނިގުޅައިގަނެ، އެމަނިކުފާނު ޖަލަށް ލައިގެން މި ސަރުކާރުން ކަންކުރަމުންދާ ގޮތުގެ މައުލޫމާތު އަރުވާފައިވެއެވެ. އޭގެ އިތުރުން، ކުރިއަށްއޮތް ލޯކަލް ކައުންސިލް އިންތިޚާބުގައި ވާދަވެރި ސިޔާސީ ޕާޓީއަށް ހަމަހަމަ ފުރުޞަތު ތަނަވަސްކޮށްދީފައި ނުވާކަމާއި، ޕީ.ޕީ.އެމް. އިން ކެމްޕޭން ކުރުމަށް ސަރުކާރުން އެކިގޮތްގޮތުން އަޅަމުންދާ ހުރަސްތަކުގެ މައުލޫމާތުވެސް އަރުވާފައިވާކަމަށް މައުލޫމާތުދިފައިވެއެވެ.\n"ރާއްޖޭގައި ޤާއިމުކުރެވުނު ޑެމޮކްރެޓިކް ނިޒާމު، މި ސަރުކާރުގެ ޢަމަލުތަކުގެ ސަބަބުން އަންނަނީ ދުވަހެއް ދުވަހަކަށް ބަލިކަށިވަމުންކަން ފާހަގަކޮށް، ރާއްޖޭގައި ދާޚިލީ ހަމަޖެހުން އޮތުމަކީ އިންޑިޔާއަށް މުހިންމުވާނެކަމެއްކަން ޔަޤީންވާކަމުގައިވެސް ވަފުދުގެ ބޭފުޅުން ވިދާޅުވިއެވެ. އެގޮތުން، މި ސަރުކާރުގެ ހަރުކަށި އަމަލުތަކާމެދު ގާތުން ފާރަވެރިވުމަށާއި، ޑެމޮކްރަސީގެ މަގަށް އަވަހަށް އަލުން ރުޖޫއަވުމަށް ސަރުކާރަށް ނަސޭހަތްތެރިވުމަށް އިންޑިޔާއިން ބާރުއެޅުމުގެ މުހިންމުކަމުގެ މައްޗަށްވެސް އަލިއަޅުވާލެވުނެވެ." އިދިކޮޅުން ނެރެފައިވާ ބަޔާނުގައިވެއެވެ.\nއިދިކޮޅު ކޯލިޝަނުން ބުނެފައިވަނީ، އިންޑިޔާއަކީ ދިވެހި ރައްޔިތުންގެ ލާބައާއި މަންފާއަށް ސަމާލުކަންދޭނެ ޒިންމާދާރު އަވަށްޓެރިއެއް ކަމަށާއި، އެގޮތުން ރާއްޖޭގެ ވާދަވެރި ސިޔާސީ ފަރާތްތަކާ އެކު މަޝްވަރާ ކުރުމަށް އަބަދުވެސް އިސްކަންދެއްވާނެކަމަށް އެކްސްޓާރނަލް އެފެއާޒް މިނިސްޓަރ ޑރ. ޖަޔަޝަންކަރ ވިދާޅުވިކަމަށެވެ.


"Russia ah dhathikohfai ginadhuvahu nubeyhveyne"\n"ރަޝިއާއަށް ދަތިކޮށްފައި ގިނަދުވަހު ނުބޭއްވޭނެ"\nޖަރުމަނުގެ ކުރީގެ ޗާންސެލަރު ގެހާޑް ޝްރޯޑާ: ރަޝިއާއަށް ދަތިކުރުމުން ޖަރުމަނަށް ގެއްލުން ވާނެ\nރަޝިއާއަށް އިގްތިސޯދީ ގޮތުންނާއި ސިޔާސީ ގޮތުން ދަތި ކޮށްފައި ގިނަ ދުވަހު ބޭއްވުމަކީ ޖަރުމަނަށް ކުރެވޭނެ ކަމެއް ނޫން ކަމަށް ޖަރުމަނުގެ ކުރީގެ ޗާންސެލަރު ގެހާޑް ޝްރޯޑާ ވިދާޅުވެއްޖެ އެވެ.\nރަޝިއާއަކީ އެއްވެސް ގޮތަކަށް ދަތި ކުރުމުގެ ފިޔަވަޅު އެޅޭ ވަރުގެ ގައުމެއް ނޫން ކަމަށް ވިދާޅުވެ ޝްރޯޑާ ވިދާޅުވީ ޖަރުމަނުގެ ސިނާއީ މަސައްކަތްތަކަށް ރަޝިއާގެ މައުދަނާއި އެހެނިހެން ބާވައްތައް ބޭނުންވާ ކަމަށެވެ.\nޝްރޯޑާ ވިދާޅުވި ގޮތުގައި ޖަރުމަނަށް މުހިންމީ ހަމައެކަނި ރަޝިއާގެ ތެލާއި ގޭސް އެކަންޏެއް ނޫނެވެ. ޖަރުމަން ހިންގަން ބޭނުންވާ އެހެނިހެން ބާވަތްތައް ރަޝިއާއިން ލިބޭހާ ހެޔޮ އަގުގައި އަދި ދެމެހެއްޓެނިވި ގޮތުގައި ހޯދާނެ އެހެން ދިމާއެއް ނެތް ކަމަށް ވެސް އޭނާ ވިދާޅުވި އެވެ.\nއޭނާ ވިދާޅުވީ ރަޝިއާއަށް ދަތި ކުރަން ޖަރުމަނު ޖެހިލުންވާން ޖެހޭ ކަމަށެވެ. ސަބަބެއް ކަމަށް ވިދާޅުވި ޔުކްރޭން ހަނގުރާމަ ހަމަ ނިމޭ ތަނުން ރަޝިއާގައި ކަމުކިޔަން ޖެހޭނެތީ ކަމަށެވެ. އޭނާ ވިދާޅުވީ ގައުމުތައް ސުލްހަނުވެ ހަމަ އެއްވެސް ކަމެއް ނުހިނގާނެ ކަމަށެވެ.\nޔޫރަޕަށް އޮތް އެންމެ ރަނގަޅު ގޮތެއް ކަމަށް ޝްރޯޑާ ވިދާޅުވީ ރަޝިއާއާ މަޝްވަރާ ކުރުން ކަމަށާއި ބަޔަކު ބުނާހާ ގޮތެއް ހެދުމަށް ވުރެ އެ ގައުމަކަށް އެންމެ ރަނގަޅު ގޮތް އެ ގައުމަކުން އިޚްތިޔާރު ކުރަން ވާނެ ކަމަށް ވެސް ވިދާޅުވި އެވެ.\nރަޝިއާ ސިފައިން ފެބްރުއަރީ 24 ގައި ޔުކްރޭން ދޭން ފެށި އަސްކަރީ ހަމަލާތައް އަދިވެސް ދަނީ ކުރިއަށެވެ. ރަޝިއާގެ ގޮތެއް ނެތް ހަމަލާތައް ކުށްވެރި ކުރަން ގައުމުތަކުން ސައްލާކޮށް މިހާރު އޮތީ އިގްތިސޯދީ ގޮތުން ރަޝިއާއަށް ދަތި ކުރަން ހަރުކަށި ފިޔަވަޅުތައް އަޅާފަ އެވެ.\nރަޝިއާގެ ތެލާއި ގުދުރަތީ ގޭސް ގަތުން ބައެއް ގައުމުތަކުން ހުއްޓާލައި އަދި ދުނިޔޭގެ މާލީ ނިޒާމުގެ ތެރެއިން ރަޝިއާއަށް މުއާމަލާތް ނުކުރެވޭ ގޮތް ވެސް ވަނީ ހަދާފަ އެވެ.\nއެމެރިކާ އާއި އިނގިރޭސިވިލާތް އަދި ޔޫރަޕްގެ އިއްތިހާދުން ރަޝިއާއާ ގުޅުން ކަނޑާލައި އެކަހެރި ކުރުމަށް ވެސް ވަނީ ނިންމާފަ އެވެ. އެހެން ނަމަވެސް ރަޝިއާ ބުނަނީ ދަތިކުރުމުގެ ފިޔަވަޅުތަކަށް އޮތީ ހޭނިފައި ކަމަށާއި ދިގު މުއްދަތެއްގައި ފެންނާނީ މިހާރަށް ވުރެ ބާރުގަދަ ރަޝިއާއެއް ކަމަށެވެ.\nރަޝިޔާ އީޔޫ ޖަރުމަން + ޕޮލިޓިކްސް ޔުކްރެއިން\nރަޝިއާ ގޭހާނުލައި ފިނިމޫސުމުގައި ޖަރުމަނު ގަނޑުވާނެ\n"މުދާތައް ހިފަހައްޓައިފި ނަމަ 2.2 ބިލިއަން ޑޮލަރު ގެއްލޭނެ"


housing ministry uvaa lahvaifi\nމިނިސްޓްރީ އޮފް ހައުސިންގ އެންޑް އަރބަން ...\nމިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް އުވާލައްވައިފި\nby vomadmin June 11, 2020\nމިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް އުވާލައްވައި، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ ގެ ނަން މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ނަމަށް ރައީސުލްޖުމްހޫރިއްޔާ މިއަދު ބަދަލުކުރައްވައިފިއެވެ.\nމިގޮތަށް ހަމަޖެއްސެވުމާ ގުޅިގެން ކުރިން މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓުން ކުރައްވަމުން ގެންދެވި އެންމެހައި މަސައްކަތްތައް ދެން ކުރައްވަމުން ގެންދަވާނީ، މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިންނެވެ.\nއެ މަސައްކަތްތައް ކުރެއްވުމަށްޓަކައި މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓްގައި ތިބި މުވައްޒަފުން އާ މިނިސްޓްރީއަށް ބަދަލުކުރެއްވުމަށް ވަނީ ނިންމަވާފައެވެ.\nރައީސުލްޖުމްހޫރިއްޔާ މިއަދު އެމިނިސްޓްރީ އުވާލަން ނިންމަވާފައިވާއިރު ހައުސިން މިނިސްޓަރު ކަމުގައި ހުންނެވި އާމިނަތު އާތިފާ ޝަކޫރުވަނީ އިއްޔެގެ ވަގުތެއްގައި މަގާމުން އިސްތިއުފާ ދެއްވައިފައެވެ.\nހުޅުމާލޭ ފޭސް2ގައި އިމާރާތްކޮށްފައިވާ ހިޔާ މަޝްރޫގެ ފްލެޓުތަކުގެ މަސައްކަތް ނިމި އަންނަ ޖުލައި މަހުގެ ނިޔަލަށް ފްލެޓްތައް އޭގެ ހައްގުވެރީންނަށް ހަވާލު ކުރެވޭނެ ކަމަށް މަޖިލީހުގެ ކޮމިޓީއެއްގައި މިނިސްޓަރު އާތިފާ ވިދާޅުވުމަށްފަހު، އެއީ އޮޅިގެން މިނިސްޓަރަށް ވިދާޅުވެވުނު އެއްޗެއް ކަމަށް ބުނެ، ހައުސިން މިނިސްޓްރީން ބަޔާނެއް ނެރުމުން ގިނަ ބައެއްގެ ފާޑުކިޔުން އެކަމާނައަށް ވަނީ އަމާޒުވެފައެވެ.\nކުރީގެ ސަރުކާރުގައި ވެސް ހައުސިން މިނިސްޓްރީގައި މަސައްކަތް ކުރެއްވި އާތިފާ މިނިސްޓަރަކަށް ހަމަޖެއްސެވީ، ކޯލިޝަންގެ އެއް ބައިވެރިޔާ، ކުރީގެ ރައީސް މައުމޫން އަބްދުލްގައްޔޫމްގެ އެމްއާރުއެމް ސްލޮޓެއްގަ އެވެ.\nކޮމިއުނިޓީ ސްޕެރެޑެއް އައްޑޫގައި އޮތްކަމަށް ގަބޫލް ކުރެވޭ – ސޯބެ\nއައްޑޫގައި ކޮވިޑް-19ގެ ކޮމިއުނިޓީ ސްޕެރެޑެއް އޮތްކަމަށް ގަބޫލް ކުރެވޭކަމަށް އައްޑޫގެ މޭޔަރ އަބްދުﷲ ސޯދިގު (ސޯބެ) ވިދާޅުވެއްޖެއެވެ. ސޯބެ ...\nމަތީގައިވާ ފޮޓޯއާއި ތިރީގައިވާ ފޮޓޯތަކުން ފެނިވަޑައިގަންނަވަނީ ” ޒެއިސް އެވެނިއު” ގެ ނަމުގައި ހުޅުދޫގައި ދާދިފަހުން ހުޅުވި ފިހާރަ ...\nvomadmin April 5, 2021


Ondhigo gu muazzafun thamreenu kuruma Villa Collage aa eku MOU eh gai soi kohfi - AO News\nއޮންދިގޯގެ މުވައްޒަފުން ތަމްރީނުކުރުމަށް ވިލާ ކޮލެޖާ އެކު އެމްއޯޔޫއެއްގައި ސޮއިކޮށްފި\nފޮޓޯ: އަހުމަދު އަވްޝަން/މިހާރު\nއޮންދިގޯގައި މަސައްކަތްކުރާ މުވައްޒަފުންނަށް ތައުލީމާއި ތަމްރީނުދިނުމަށް ވިލާ ކޮލެޖާ އެކު އެމްއޯޔޫއެއްގައި ސޮއިކޮށްފި އެވެ\nމި ރަސްމިއްޔާތުގައި އޮންދިގޯގެ މެނޭޖިން ޑިރެކްޓަރު ވިދާޅުވީ މިއީ އެ ކުންފުނި ލާނިން ޕްލެޓްފޯމަކަށް ބަދަލުކޮށް މުވައްޒަފުންގެ މެދުގައި ދަސްކުރުމުގެ ސަގާފަތް އާލާ ކުރުމުގެ މަސައްކަތުގެ ފެށުން ކަމަށާއި މުވައްޒަފުން ތަމްރީނު ކުރުމަށް އެއްވެސް ފީ އެއް މުވައްޒަފުންގެ އަތުން ނުނަގާނެ ކަމަށެވެ. އިތުރަށް ޖުނައިދު ވިދާޅުވީ އެ ކުންފުނިން ތަމްރީނު ކުރާ މުވައްޒަފުން ވަކި މުއްދަތަކަށް އޮންދިގޯ އަށް ހިދުމަތް ކުރުން ލާޒިމު ނުކުރާނެ ކަމަށެވެ. “އަޅުގަނޑުމެން އެގްރިމެންޓަކުވެސް ސޮޔެއް ނުކުރާނަން، އެހެނަމަވެސް ކުންފުނިން ވަކިވާނަމަވެސް، ފަށާ ތަމްރީނު ޕްރޮގްރާމު ނިންމައި އިލްމު ފުރިހަމަކޮށްގެން ވަކިވުމަށް އިލްތިމާސް ކުރާން” ޖުނައިދު ވިދާޅުވިއެވެ.\nމުވައްޒަފުންނަކީ ކޮންމެ ވިޔަފާރިއެއްގެ ވެސް އެންމެ މުހިންމު ރައުސުލްމާލްކަން ފާހަގަކޮށް ޖުނައިދުވަނީ ކޮންމެ ވިޔަފާރިއެއް ވެސް ކުރިއެރުވުމަށް މުވައްޒަފުންނާއި ތައުލީމާއި ތަމްރީން ދިނުން މުހިންމުކަމަށް ވިދާޅުވެފައެވެ.


Dharin ge Karuburi Kohlumah Fahu Dhemafiri aku Imaaraatheh ge 8 Vana Burin fummaalaifi - Vaguthu\nދަރިންގެ ކަރުބުރި ކޮށްލުމަށްފަހު ދެމަފިރިއަކު އިމާރާތެއްގެ 8 ވަނަ ބުރިން ފުންމާލައިފި\nދެމަފިރިއަކު އެމީހުންގެ ދެ ދަރިންގެ ކަރު ބުރިކޮށްލުމަށްފަހު އިމާރާތެއްގެ 8 ވަނަ ފަންގިފިލާއިން ފުންމާލައިފިއެވެ.\nމި ހާދިސާ ހިނގާފައިވަނީ އިންޑިއާގެ ދިއްލީ ކައިރީގައި އޮންނަ ސިޓީއެއް ކަމަށްވާ ޣަޒިއަބަދްގައި މިއަދުގެ ހެނދުނުގެ ވަގުތެއްގައެވެ.\nއެދަމަފިރިންނާއި އެކު އިތުރު މީހަކުވެސް ވަނީ އެ އިމާރާތުން ފުންމާލާފައެވެ. މައުލޫމާތު ލިބިފައިވާ ގޮތުގައި އެއީ އެ ފިރިންހެން މީހާގެ ވިޔަފާރީގެ އެހީތެރިއެކެވެ. އެދެމަފިރިން މަރުވެފައިވާއިރު އެ އަންހެން މީހާ އަށް ލިބުނު ސީރިއަސް އަނިޔާތަކަށް ހޮސްޕިޓަލުގައި ދަނީ ފަރުވާދެމުންނެވެ.\nމިހާދިސާއާއި ގުޅިގެން ފުލުހުން ބުނެފައިވަނީ އެމީހުން އަމިއްލަޔަށް މަރުވެފައިވަނީ މާލީ ނުތަނަވަސް ކަމުގެ ސަބަބުން ކަމަށެވެ. އެގޮތުން މަރުވުމުގެ ކުރިން ކަރުދާސްކޮޅެއްގައި ވާހަކައެއްވެސް ލިޔެފެއިވާކަމަށް އެފަރާތުން ވަނީ ބުނެފައެވެ. ފުލުުން ބުނެފައިވަނީ އެ ކަރުދާސް ކޮޅާއި އެކީ ފައިސާ ފެނިފައިވާ ކަމަށެވެ. އަދި އެލާރިއަކީ އެމީހުންގެ ޖަނާޒާގެ ކަންތަކުގައި ބޭނުން ކުރަން ދޫކޮށްފައިވާ ފައިސާ ކަމަށެވެ. މީގެ އިތުރުން ފުލުހުން އެމީހުން ދޫކޮށްލާފައިދިޔަ ގަނޑުކޮޅުގައި ލިޔެފައިވާ އެއްޗެށް މީޑިއާތަކަށް ހިއްސާއެއް ނުކުރެއެވެ.\nފުލުހުން ބުނެފައިވަނީ މި ދެމަފިރިން އެމީހުންގެ ދެ ދަރިންގެ ކަރު ބުރި ކުރުމުގެ ކުރިން ވަނީ ހޫނު ފެނަށް އަޅާފައި ކަމަށެވެ. އެމީހުންގެ އަންހެން ދަރިފުޅަކީ 11 އަހަރުގެ ކުއްޖެކެވެ. އަދި ފިރިހެން ކުއްޖާއަކީ 13 އަހަރުގެ ކުއްޖެކެވެ.\nމި ދެމަފިރިން ފެނިފައިވަނީ އެ އިމާރާތުގެ ސެކިއުރިޓީ ބަލަހައްޓަމުން އަންނަ މީހާއަށެވެ. އަދި ވަގުތުން ފުލުހަށް މައްސަލަ ހުށަހަޅާފައިވާ ކަމަށްވެސް އޭނާ ވަނީ ބުނެފައެވެ. އެ ހިސާބުގައި ދިރިއުޅެމުން އަންނަ ބައެއް ފަރާތްތަކުން ބުނެފައިވަނީ އެމީހުން އެތަނަށް ބަދަލުވެފައިވާތާ މާ ގިނަ ދުވަހެއް ނުވާނެ ކަމަށެވެ.


Jalu ge haalathu enme fahun Areef ah ves ihusaas kurevijje\nޖަލުގެ ހާލަތާ ގުޅޭ ޝަކުވާތަކަކީ މިއަދު އަލަށް އިވޭ ވާހަކައެއް ނޫނެވެ. ހާއްސަކޮށް ސިޔާސީ މީހަކު ބަންދުގައި ހުންނަ އިރު، އެ ޖަލުގެ ފެންވަރާއި ހާލަތާ ގުޅޭ ޝަކުވާތައް ބޮޑުވެފައި، އަޑު ގަދަވާނެ އެވެ. އެގޮތަށް އެންމެ ކުރީން ސުރެ އެ ފަރާތްތަކުން ކުރާ ޝަކުވާއެއް އޮވެ އެވެ. އެއީ ޖަލުގައި ވައި ދައުރު ނުވެ ހޫނުގަދަ އެވެ. ބޯން ރަނގަޅު ފެން ނުލިބޭ މައްސަލައެވެ.\nސިޔާސީ ފަރާތްތަކުން ދޫނިދޫގައި ބަންދުކޮށްފައި ހުންނަ އިރު ވަކީލުން އެ ބޭފުޅުންނާ ބައްދަލު ކުރެއްވުމަށް ފަހު މީޑިއާތަކަށް އެފަދަ ވާހަކައެއް ވިދާޅުނުވާ ދުވަހެއް ނުދެ އެވެ. އެެ މައްސަލާގައި އެޗްއާރްސީއެމްއަށާއި ކަމާ ބެހޭ އެހެން އިދާރާތަކެއް ހުށަހަޅަ އެވެ. ހާއްސަކޮށް އޭރު ފުލުހުންގެ އެންމެ އިސްކޮށް ހުންނެވި ސީޕީ އަހުމަދު އަރީފާ ހަމައަށް އެ ކަންބޮޑުވުންތައް ފޯރާތޯ ވަރަށް މަސައްކަތް ކުރެ އެވެ.\nނަމަވެސް އެކަމަކީ އެއްގޮތަށް ވެސް ކާމިޔާބުވި ކަމެއް ނޫނެވެ. އޭރުގެ ސީޕީ އަރީފްއަކަށް އޭރު އެ ޝަކުވާތަކުގެ އަޑު އިވުނު ކަމަކަށް ނުބެލެވެ އެވެ. އެކަން އެނގެނީ އެފަދަ އެތައް ޝަކުވާތައް ލިބުން ނަމަވެސް އެކަަން ރަނގަޅު ކުރުމަށް މިހާތަނަށް ވެސް އެއްވެސް ފިޔަވަޅެއް އަޅާފައެއް ނުވާތީ އެވެ.\nހާލަތު ފުރޮޅިގެން އައިސް މިއަދު މި އޮތް ގޮތުން އެ ސިޔާސީ ފަރާތްތަކާއެކު ޖަލުން ގޮޅިއެއްގައި ބަންދުވާން ޖެހުނީ އޭރުގެ ސީޕީ އަރީފްއަށެވެ. އަދި ޖަލުގެ ތޭރިތައް ފަހަތުގައި ނުވަ ދުވަސް ހޭދަ ކުރެއްވުމަށް ފަހު އެތަނުގައި ކުރެވޭ އިހުސާސްތައް އަރީފަށް އެނގިއްޖެ އެވެ.\nކުރިން ސިޔާސީ މީހުން ވިދާޅުވި ފަދައިން މިއަދު މެސެޖު އައީ އަރީފްގެ ފަރާތުންނެވެ. އޭނާގެ ވަކީލު ނާޒިމް އަބްދުލް ސައްތާރު މިދިޔަ ބުދަ ދުވަހު ކުރެއްވި ޓްވީޓެއްގައި ވިދާޅުވީ، "ޖަލު ހޫނު ކަމަށާއި ލިބެނީ ވަޅުފެން" ކަމަށް ސީޕީ އަރީފް ވިދާޅުވި ކަމަށެވެ.\nއަހުމަދު އަރީފް 1 ފެބުރުއަރީގެ "ބަޣާވާތް" 1 ފެބުރުއަރީގެ އަމުރު + މޯލްޑިވްސް ޕޮލިސް ސާވިސް


ކުޑަ ކުދިންނަށް ކުރާ ގޯނާ\nކުޑަ ކުއްޖަކަށް އެއްވެސް ބާވަތެއްގެ ގޯނާއެއް, އަނިޔާއެއް ނުވަތަ އިހުމާލެއް ވަމުންދާކަމުގެ މައުލޫމާތު ލިބިއްޖެނަމަ ނުވަތަ ގަބޫލު ކުރެވިއްޖެނަމަ ލަސް ނުކުރައްވާ އަޅުގަނޑުމެންގެ އިމަރޖެންސީ ނަމްބަރ 119 އަށް ގުޅުއްވާށެވެ.\nކުއްޖެއްގެ ޖިސްމާނީ އަދި ނަފްސާނީ ދުޅަހެޔޮކަމާއި ހެދި ބޮޑުވުމަށް ނުރަނގަޅު އަސަރެއްކޮށްފާނެ ކަމަށް ބެލެވޭ ކޮންމެ އަމަލަކީ ކުޑަކުދިންނަށް ކުރެވޭ ގޯނާއެވެ. މީގެ ތެރޭގައި ހިމެނޭ ބައެއް ބާވަތްތަކަކީ:\n- އެއްވެސް ބާވަތެއްގެ ޖިސްމާނީ އަނިޔާއެއް\n- ޖިންސީ ގޯނާކުރުން\n- ދެރަކުރުމާއި ލަދު ގެންނެވުން\n- އުމުރާއި ނުގުޅޭ އަދަބު ދިނުން\n- އުމުރާއި ނުގުޅޭ ބަހުރުވައިން މުއާމަލާތް ކުރުން\nއަނިޔާ ލިބޭ ކުދިން ދެނެގަންނާނީ ކިހިނެތް؟\nކުޑަ ކުދިންނަށް އަނިޔާ ލިބޭނަމަ ނުވަތަ އިހުމާލެއް ވެވޭނަމަ އެންމެ ފުރަތަމަ ބަދަލު އަންނަން ފަށާނީ ކުދިންގެ އުޅުމަށެވެ. އަދި މިފަދަ ބަދަލުތައް އެންމެ ރަނގަޅަށް އެންމެ އަވަހަށް ފާހަގަ ކުރެވޭނީ އެކުއްޖަކު ބަލަހައްޓާ ބެލެނިވެރިއަކަށެވެ. މިގޮތުން ފާހަގަ ކުރެވިދާނެ ބައެއް ކަންކަން ތިރީގައި އެވަނީއެވެ.\n- އުޅުމަށް ބަދަލު އައުން\n- ރައްޓެހިންނާއި ދުރުވުން\n- މިޒާޖަށް ބަދަލު އައުން\n- ކެއިން ބުއިމަށް ބަދަލުއައުން\n- ތަންމައްޗަށް ނުވަތަ ގަޔަށް ކުޑަކަމުދެވުން\n- ކިޔެވުމާއި ދުރުވުން\nޖިންސީ ގޯނާގެ އަލާމާތްތައް\nތިރީގައިވާ އެއްވެސް އަލާމާތެއް ކުއްޖެއްގެ ކިބައިން ފެނިއްޖެނަމަ ލަސް ނުކުރައްވާ ސިއްހީ ފަރުވާދޭ ތަނަކަށް ކުއްޖާ ގެންދަވާށެވެ. މިފަދަ ހާލަތެއްގައި ކުއްޖާއަށް ލިބެންޖެހޭ ސިއްހީ ފަރުވާ ނުލިބިއްޖެނަމަ ނުވަތަ ލަސްވެއްޖެނަމަ ބެލެނިވެރި ފަރާތުން ކުއްޖާއަށް އިހުމާލުވުމުގެ ކުށުގެ ޒިންމާ އުފުލަންޖެހޭނެއެވެ.\n- ޖިންސީ ގުނަވަން ނުވަތަ ގުނަވަނުގެ ކައިރިއަށް ތަދުވުން, ލޭއައުން, ނޫފައިގަތުން, ކެހުން\n- ޖިންސީ ގުނަވަނަކަށް ތަދުވެ ނުވަތަ އުނދަގޫވާތީ އިށީނދެ އިންނަން ނުވަތަ ހިނގާ ބިނގާވެ އުޅެން ދަތިވުން\n- ޔޫރިނަރީ އިންފެކްޝަނެއް ޖެހުން\n- ހެދުން ބަދަލުކުރަން ބިރު ގަތުން ނުވަތަ ބޭނުން ނުވުން\n- ޖިންސީ މުއާމަލާތްތަކުގެ ނަންތަކާއި ބަސްމަގު އެނގުން ނުވަތަ ޝައުގު އުފެދުން\nނޯޓް: ޖިންސީ ގޯނާ ލިބޭ ކުދިންގެ ފަރާތުން ޖިސްމާނީ ގޯނާ ލިބޭ ކުދިންގެ ފަރާތުން ފެންނަ ފަދަ ކަންކަންވެސް ފެނުމަކީ އެކަށީގެންވާ ކަމެކެވެ.\nސަމާލުކަން ދޭންވީ ކަންކަން\nކުދިންގެ ގެންގުޅޭ ބެލެނިވެރި ފަރާތްތަކުން ކުދިންގެ އުޅުމަށް އަންނަ ބަދަލުތަކަށް ވަރަށް ބޮޑަށް ސާމާލުވެ ފާރަވެރިވާން ވާނެއެވެ. ކުޑަކުދިންނަށް ކުރެވޭ ޖިންސީ ގޯނާގެ ގިނަ މައްސަލަތަކަކީ އެކުދިންނާއި އާއިލީ ގުޅުން އޮންނަ ނުވަތަ ގެއަށް އައިސް އުޅޭ އާއިލީ ރައްޓެހިންގެ ފަރާތުން ކުރެވޭ ގޯނާގެ ސަބަބުން ހުށަހެޅޭ މައްސަލަތަކެކެވެ. ކުދިން ގެންގުޅޭ ފަރާތްތަކުން ތިރީގައިވާ ކަންކަމަށް ވަރަށް ބޮޑަށް ސަމާލުކަން ދޭންވާނެއެވެ.\n- އެއްެވެސް މީހަކު ކުދިންނާއި އެކު އެކަހެރި ވިޔަ ނުދިނުން\n- އެއްެވެސް މީހަކު ދެކެ ކުދިން ބިރު ގަންނަ ނަމަ އެކުދިން ދައްކާ ވާހަކަ ކަނުލައި އަޑުއެހުން\n- ކުދިންނަށް މާބޮޑަށް ހެޔޮ ވެގެން ހަދިޔާ ގެނެސްދީ އަދި ތަންތަނަށް ގެންދަން އުޅޭނަމަ އެކަމަށް ސާފު ބަހުން ހުރަސް އެޅުއްވުން\n- ކުދިން ދާން ބޭނުން ނުވާ ޓިއުޝަން ޓީޗަރުން ކުޅިވަރު ކޯޗުން ކައިރިއަށް ކުދިން ނުފޮނުވުން\n- އާއިލާގެ މީހުންނާއި ގާތް ރައްޓެހިންވެސް ކުދިންގެ ގަޔަށް އަތްލާ ހަދަން ފުރުސަތު ނުދެއްވުން\nޖިންސީ ގޯނާ އާއި ބެހޭ ގޮތުން ކުދިން ދައްކާ ވާހަކަ އަޑު އައްސަވައި ގަބޫލު ކުރައްވާށެވެ. އަދި އެކަމުގައި ކުއްޖާ ކުށްވެރި ނުކުރައްވާ އަޅުގަނޑުމެނަށް ރިޕޯޓް ކުރައްވާށެވެ.\nމައްސަލަ ހުށަހަޅާނީ ކިހިނެތް؟\nއަޅުގަނޑުމެންގެ ތިރީގައިވާ ނަމްބަރުތަކަށް ގުޅުއްވައިގެން 24/7 ގައި ކުޑަކުދިންނަށް ގޯނާ ކުރުމުގެ މައްސަލަތައް ހުށަހެޅުއްވޭނެއެވެ.\nފުލުހުންގެ އިތުރުން ތިރީގައި ފަރާތްތަކަށްވެސް ކުޑަކުދިންނަށް ގޯނާ ކުރުމުގެ މައްސަލަތައް ހުށަހެޅުއްވޭނެއެވެ.\nމިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް، 8393 332\nކުޑަކުދިންގެ ހެލްޕްލައިން، 1412\nމައްސަލަ ހުށަހެޅުމުން ދެން ވާނީ ކިހިނެތް؟\nކުޑަކުދިންނަށް ގޯނާ ކުރުމާއި އިހުމާލުވުމުގެ މައްސަލަތަކަކީ އަޅުގަނޑުމެން ވަރަށް ސީރިއަސްކޮށް ބަލާ ތަހްގީގު ކުރާނެ މައްސަލަތަކެކެވެ. މިފަދަ މައްސަލައެއް ހުށަހެޅުމުން އެއްމެ ފުރަތަމަ އެންމެބޮޑު އިސްކަމެއް ދީގެން އަޅުގަނޑުމެން ކުރާނެ ކަމަކީ ކުއްޖާގެ ރައްކާތެރިކަން ކަށަވަރު ކުރުމެވެ. މީގެ އިތުރުން އާއްމު އުސޫލުން ތިރީގައިވާ ކަންކަން އަޅުގަނޑުމެން ކުރާނަމެވެ.\n- ކުއްޖާގެ މެޑިކަލް އަދި ސައިކޮލޮޖިކަލް އެސެސްމަންޓް ހެދުން\n- ކުއްޖާއާއި ސުވާލުކުރުން\n- ބެލެނިވެރިންނާއި ސުވާލުކުރުން\n- ލިބިފައިވާ އަނިޔާ ނުވަތަ ގެއްލުމުގެ ފޮޓޯ ނެގުން\n- އެހެން ގޮތެއް ނެތިއްޖެނަމަ ކުއްޖާ ދައުލަތުގެ ބެލުމުގެ ދަށަށް ގެނައުން\nކުއްޖާއާއި ފުލުހުން ސުވާލު ކުރާނީ އަބަދުވެސް ކުއްޖާގެ ބެލެނިވެރިއެއް ނުވަތަ ކުއްޖާގެ މަސްލަހަތު ހިމާޔަތްކޮށްދޭނެ މީހެއްގެ އިތުރުން ޖެންޑަރ މިނިސްޓްރީގެ ސޯޝަލް ވޯކަރެއްގެ ހާޒިރުގައެވެ. ފުލުހުންގެ ތެރެއިން ކުޑަކުދިންގެ މައްސަލަތަކުގައި އެކުދިންނާއި ސުވާލު ކުރެވޭނީ އެކަމަށް ހާއްސަ ތަމްރީނު ދެވިފައިތިބޭ ފުލުހުންނެވެ. ސުވާލުކުރާ އިރު ފުލުހުން ތިބޭނީ ކުލަ ހެދުމުގައެވެ. އަދި މިސެޝަންގެ ވީޑިއޯ ރެކޯޑިންގ ހަދާނެއެވެ.\nމައްސަލަ ކުރިއަށް ދާ ގޮތުގެ މައުލޫމާތު ހޯދުން\nމައްސަލަ ހުށަހެޅުމުން އެމައްސަލައަކީ ހުށަހެޅާ ފަރާތުގެ ފަރުދީ މަސްލަހަތެއް އޮތް މައްސަލައެއް ނަމަ އެމައްސަލަ ކުރިއަށް ދާ ގޮތުގެ މައުލޫމާތު އެސްއެމްއެސް އިން ލިބުމަށް އެދެވިދާނެއެވެ. މިގޮތަށް އަމަލު ކުރެއްވުމުން މައްސަލައާއި ގުޅިގެން ކުރެވެމުންދާ މަސައްކަތުގެ މައުލޫމާތުތައް އެސްއެމްއެސް މެދުވެރިކޮށް ހުށަހަޅާ ފަރާތަށް ލިބެމުންދާނެއެވެ.\nފަރުދީ މަސްލަހަތު އޮންނަ މައްސަލަތަކަކީ ސީދާ ހުށަހަޅާ ފަރާތާއި ގުޅުން ހުރި މައްސަލަތަކެވެ. މިސާލަކަށް ހުށަހަޅާ ފަރާތުގެ ފޯނު ފޭރުނު މައްސަލައެއް ނުވަތަ ހުށަހަޅާ ފަރާތުގެ ގެއިން ވައްކަން ކުރި މައްސަލަ ފަދަ މައްސަލަތަކުގެ އެސްއެމްއެސް އަޕްޑޭޓްސް ހޯދުމަށް އެދެވިދާނެއެވެ. ނަމަވެސް ފުލުހުންނަށް ދޭ މައުލޫމާތަކާއި ގުޅިގެން ފުލުހުން ކުރާ މަސައްކަތުގެ އަޕްޑޭޓްސް ހޯދުމަށް މި ހިދުމަތް ބޭނުމެއް ނުކުރެވޭނެއެވެ. މިސާލަކަށް މީހަކު މަސްތުވާތަކެތި ބޭނުންކޮށް ވިއްކާ ކަމުގެ މައުލޫމާތު ދިނުމަށްފަހު އަޕްޑޭޓްސް ހޯދުމަށް ނުވަތަ ހުށަހަޅާ މީހަކާއި ގުޅުމެއް ނެތް ތަނެއްގައި އަލިފާން ރޯވިކަމުގެ މައުލޫމާތު ދިނުމަށްފަހު ތަހްގީގު ކުރިއަށް ދާ ގޮތް ހޯދުމަށް މި ހިދުމަތް ބޭނުމެއް ނުކުރެވޭނެއެވެ. މި ހިދުމަތަށް އެދޭނީ މައްސަލަ ހުށަހަޅާ ވަގުތުއެވެ.


India Kanboduvumun Covid Ge Vahtharu Thakah Kiyaa Nan Badhalu Koffi - Vaguthu\nއިންޑިއާ ކަންބޮޑުވުމުން ކޮވިޑުގެ ވައްތަރުތަކަށް ކިޔާ ނަން ބަދަލުކޮށްފި\n1 ހަފްތާ ކުރިން ( ޖޫން 2, 2021 )\nކޮވިޑްގެ ވައްތަރުތަކަށް ދީފައިވާ ނަންތައް\nއިންޑިއާގެ ކަންބޮޑުވުންތަކާއި ގުޅިގެން ކޮވިޑް-19ގެ ވައްތަރުތަކަށް ކިޔަމުން އައި ނަންތައް ސިއްހަތު ޖަމިއްޔާ (ޑަބްލިވްްއެޗްއޯ)އިން ބަދަލު ކޮށްފިއެވެ.\nޑަބްލިއުއެޗްއޯއިން ކޮވިޑްގެ ވައްތަރުތަކަށް ކިޔާ ނަންތައް ބަދަލު ކޮށްފައިވަނީ މިވަގުތު ދުނިޔޭގެ އެކި ހިސާބުތަކުގައި ފެތުރެމުން އަންނަ ކޮވިޑްގެ "އިންޑިއާ ވޭރިއަންޓް" އާއި ގުޅިގެން ގިނަ ގައުމުތަކުން އެކަމުގައި އިންޑިއާ ބަދުނާމުވާ ގޮތައް ވާހަކަދައްކާ ކަމަށް އެގައުމުން ބުނެފައިވާ ދަނޑިވަޅެއްގައެވެ.\nއިންޑިއާއިން އެކަމާއި މެދު ކަންބޮޑުވުން ފާޅު ކޮށްފައިވީ ނަމަވެސް، މީޑިއާ ރިޕޯޓްތަކުން ބުނާ ގޮތުގައި އެގައުން ފެނިފައިވާ ކޮވިޑްގެ ވައްތަރު 53 ގައުމެއްގައި މިވަގުތު އަންނަނީ ފެތުރެމުންނެވެ.\nމިހާތަނަށް ކޮވިޑް-19ގެ ނުރައްކާތެރި ހަތަރު ވައްތަރެއް ދެނެގަނެވިފައިވާއިރު، އޭގެ ތެރޭގައި ހިމެނެނީ އިނގިރޭސިވިލާތުން ފެނުނު (B.1.1.7)، ދެކުނު އެފްރިކާއިން ފެނުނު (B.1.351)، ބްރެޒިލް އިން ފެނުނު (P.1) އާއި އިންޑިއާއިން ފެނިފައިވާ (B.1.617.2)އެވެ.\nޑަބްލިއުއެޗްއޯއިން އިއުލާނު ކޮށްފައިވާ ގޮތުގައި ކޮވިޑްގެ ވައްތަރުތަކަށް ނިސްބަތްކޮށް ދެން ބޭނުން ކުރާނީ ގްރީކް އަކުރުތަކެވެ. އެގޮތުން ނަންތައް ދީފައިވާ ގޮތަށް ބަލާނަމަ، އިނގިރޭސިވިލާތުން ފެނުނު ވައްތަރަށް ދެން ކިޔާނީ އަލްފާ އެވެ. ދެކުނު އެފްރިކާގެ ވައްތަރަށް ބީޓާ ކިޔާއިރު، ބްރެޒިލް ވައްތަރަށް ކިޔަނީ ގޭމާއެވެ. އަދި އިންޑިއާއިން ފެނިފައިވާ ވައްތަރަށް ކިޔަން ނިންމާފައިވަނީ ޑެލްޓާއެވެ.\nޑަބްލިއުއެޗްއޯ އިން ނެރެފައިވާ ބަޔާނެއްގައި ބުނެފައިވަނީ ވޭރިއަންޓްތަކަށް ސައިންޓިފިކް ނަންތައް ދީފައި ހުރިނަމަވެސް، އެ ނަންތައް އުނދަގޫކަމުން ބޭނުން ކުރުމުގެ ބަދަލުގައި، ވޭރިއަންޓް ފެންނަ ޤައުމުގެ ނަން އާންމުކޮށް ބޭނުން ކުރެވެމުންދާކަމަށެވެ.\nއެހެން ނަމަވެސް ސައިންޓިފިކް ލިޔެކިޔުންތަކުގައި އަދި ވެސް ބޭނުން ކުރާނީ ސައިންޓިފިކް ނަންތައް ކަމަށް ޑަބްލިއުއެޗްއޯ އިން ބުނެފައިވެއެވެ.\n50 އަށްވުރެ ގިނަ ދުވަސް ފަހުން މާފުށި ހުޅުވާލައިފި\nސަރުކާރު އޮފީސްތައް އިތުރު ހަފްތާއަކަށް ބަންދު!\nކޮވިޑް-19: ނޮވާވެކްސް ވެކްސިނުން%90 ވައިރަހުން ދިފާއުކޮށްދޭ\nޖޫން 2, 2021 11:01\nއިންޑިޔާ ބޮޑާހޭކީމަ ވަކްތުންވަކްތަށް ފިޔަވަޅު. ފަލަސްތީން ރައްޔިތުން ޝަހީދުކޮށް ގެދޮރާމުދާ ނުހައްޤުންތަޅާ ސުންނާފަތި ކުރާއިރު ނަގޫފިތިފަ. ދުވަހެއް އަންނާނެ ރަނގަޅަށް އަންދާލާނެ. ހަނދާން ބަހައްޓާތި.\nޖޫން 2, 2021 11:37\nއެކަމެއް ނޭނގެ ކޮވިޑް ކަލާނގެ ޔެެއް ހަދައިގެން އަޅުކަން ކުރާއިރަކު. ހާދަހާ ކަނތައްވެސް ބޮޑުކުރަން އުޅޭ ބަޔެކޭ.ހަމަ އިންޑިޔާ ވޭރިއެންޓް އަހަރެން ކިޔާނީ. ސީލާ 😒\nޖޫން 2, 2021 11:39\nމޯލްޑިވްސް ވޭރިއެންޓް- ޔާޔާ 😷\nޖޫން 2, 2021 12:04\nޖޫން 2, 2021 12:51\nހަހަހާ. މި ހަބަރު ވައްތަރީ މުނިފޫހި ފިލުވުމުގެ ހަބަރަކާ. ފުއްޕާފަ އުޅޭ އިންޑިޔާއަށް ހަޖަމު ނުވީދޯ. ތިހެން ވެއްޖެއާމުން ރާއްޖެއިން އައު ވައްތަރެއްގެ ވޭރިއެންޓެއް ފެނިއްޖެއާމުން ކިޔައިގެން ނުވާނެ މޯލްޑިވްސް ވޭރިއެންޓޭ. އަހަރުމެން ބޭނުމީ އެ ވޭރިއަންޓްއަށް އަހަރުމެން އެންމެންވެސް އެންމެ ލޯބިވާ ނަން ކިޔަން. އަހަރުމެން ބޭނުމީ އަންނި ވޭރިއަންޓް ކިޔަން. އޭރުން ގިނަ ގައުމުތަކަށް އިނގޭނީ މީ ކިހާ ވަރުގަދަ ވޭރިއެންޓެއްކަން.\nހަމަ ކިޔާނީ އިންޑިޔާ ވޭރިއެންޓޭ. އެހެންނުނީ ގެރި މޯޑީ ވޭރިއެންޓޭ ކިޔާފާނަން. 🤭\nޖޫން 3, 2021 08:50\nމޯޑީ ވޭރިއަންޓު ކިޔަމާ..މޯޑީގެ ސުންޕާކަމުން އިންޑިޔާއަށް ޖެިހިގެން އުޅޭ މުސީބާތެއް


SunOnline: Eid adhi School bandhugai Aguheyokoh Turkey ah dhaan varah dhah aguthakeh\nއީދު އަދި ސްކޫލް ބަންދުގައި ތުރުކީއަށް ދާން ވަރަށް ހެޔޮ އަގުތަކެއް\nއަހުމަދު މިޒްޔާލް 09 Feb 2020, 08:29\nއިސްތަންބޫލްގައި ހުންނަ ސުލްތާން އަހްމަދު މިސްކިތް (ދަ ބްލޫ މޮސްކް). މިއީ އިސްތަންބޫލަށް ޒިޔާރަތްކުރާ ފަތުރުވެރިންގެ މެދުގައި އެންމެ މަގުބޫލު އެއް ތަން-- ފޮޓޯ/ސްޓީމިޓް\nމެދުއިރުމަތީގެ ގައުމުތަކުގެ ތެރެއިން ދިވެހިންގެ މެދުގައި އެންމެ މަގުބޫލު އެއް މަންޒިލް ކަމަށްވާ ތުރުކީއަށް ދާން ހާއްސަ ފެއާ އަގުތަކެއް ހިމެނޭ ޕްރޮމޯޝަނެއް އެކްސްޕެޑައިޓް މޯލްޑިވްސްއިން ފަށައިފި އެވެ.\nޓާކިޝް އެއާލައިންސްގެ ރާއްޖޭގެ ސޭލްސް އޭޖެންޓް، އެކްސްޕެޑައިޓް މޯލްޑިވްސްއިން ފެށި މި ޕްރޮމޯޝަންގެ ދަށުން ތުރުކީގެ ވެރިރަށް އިސްތަންބޫލަށް ދަތުރުކުރަން ބިޒްނަސް އަދި އިކޮނޮމީ ކްލާހުގެ ދެކޮޅު ޓިކެޓް ވަނީ އަގުހެޔޮކޮށްފަ އެވެ.\nއެގޮތުން ބިޒްނަސް ކްލާހުގެ ދެކޮޅު ޓިކެޓެއްގެ އަގު 2100 ޑޮލަރުން ފަށާއިރު، އިކޮނޮމީ ކްލާހުން ދެކޮޅު ޓިކެޓެއްގެ އަގު ފަށަނީ 724 ޑޮލަރުންނެވެ.\nމި ޕްރޮމޯޝަންގެ ދަށުން ޓިކެޓު ބުކް ކުރުމުގެ ފުރުސަތު ހުޅުވާލާފައިވަނީ 10 ފެބްރުއަރީން ފެށިގެން 29 ފެބްރުއަރީގެ ނިޔަލަށެވެ.\nއެކްސްޕެޑައިޓް މޯލްޑިވްސްއިން ބުނި ގޮތުގައި މީގެ ކުރިން އެކުންފުނިން ރޭވި ޕްރޮމޯޝަނަލް ފެއާތަކުގެ ތަޖުރިބާގެ އަލީގައި މިފަހަރުގެ މި ޕްރޮމޯޝަންގައި ދަތުރު ކުރަން ވަރަށް ދިގު މުއްދަތެއް ވަނީ ކަނޑައަޅާފަ އެވެ.\nއެގޮތުން މާޗް މަހުގެ ފުރަތަމަ ދުވަހުން ފެށިގެން ޖޫން 30ގެ ނިޔަލަށް މި ޕްރޮމޯޝަންގެ ދަށުން ދަތުރުތައް ޝެޑިއުލް ކޮށްފައިވާއިރު، ސްކޫލްތަކުގެ ފުރަތަމަ ޓާމު ބަންދާއި ފިތުރު އީދުގެ ބަންދު ދުވަސްވަރު ވެސް އަންނަނީ މި މުއްދަތުގެ ތެރޭގަ އެވެ.\nއެކްސްޕެޑައިޓް މޯލްޑިވްސްއިން ތުރުކީ ދެކޮޅު ޓިކެޓް އަގުހެޔޮ ޕްރޮމޯޝަނެއް ފަށާފައިވާއިރު، ވަރަށް އަވަހަށް ތުރުކީގެ ޓުއާ ޕެކޭޖުތަކެއް ވެސް އިއުލާނު ކުރާނެ ކަމަށް އެކުންފުނިން ބުނެ އެވެ.\nއެކްސްޕެޑައިޓް މޯލްޑިވްސްގެ ފޯނު ނަންބަރު 3009595 އަދި ވައިބާ ނަންބަރު 7229595 މެދުވެރިކޮށް ޓިކެޓް ބުކް ކުރެވޭނެ އެވެ. އަދި އީމެއިލް މެދުވެރިކޮށް ބުކިން ހައްދަން ބޭނުންވާ ފަރާތްތައް އީމެއިލް ކުރަން ޖެހޭނީ [email protected] އަށެވެ.


Hashigandun virey sarubeethah dhanee konthaakah?\nހަށިގަނޑުން ވިރޭ ސަރުބީތައް ދަނީ ކޮންތާކަށް؟\nސަރުބީ ވިރެ ހަށިގަނޑުން ބޭރުވާ ގޮތް ގިނަ މީހުނަށް ނޭނގޭ --\nބަރުދަން ލުއިކުރުމަށް މީހުން އެތައް ޑައިޓަކާއި ތަފާތު ވައްތަރުގެ ކަސްރަތުތައް ކުރެ އެވެ. ބުރަ މަސައްކަތުން ގިނަ މީހުންގެ ބަރުދަން ލުއިވެސް އެވެ. އެކަމަކު ގިނަ މީހުން ހިތަށް ނާރާނެ ސުވާލަކީ ތިމަންނަ ގައިގައި ހުރި ސަރުބީތަކަށްވީ ކިހިނެއް ހެއްޔެވެ. އެ ބޮޑު ސަރުބީތައް ދިޔައީ ކޮންތާކަށް ހެއްޔެވެ.\nގިނަ މީހުނާއި މި ސުވާލުކުރުމުން ރަނގަޅު ޖަވާބު ނުވެސް ލިބޭނެ އެވެ. އެންމެ ގިނަ ބަޔަކު ބުނަނީ ސަރުބީތައް ހަކަތައަށް ބަދަލުވެ ހަށިގަނޑުން ނެތިގެންދަނީ އެވެ. އަނެއް ބަޔަކު ބުނަނީ މަސުލްސްތަކަށް ނުވަތަ މަހަށް ބަދަލު ވަނީ އެވެ. ބޮޑުކަމުދާ ތަކެތީގެ ގޮތުގައި ބޭރުވަނީ ކަމަށްވެސް ބައެއް މީހުން ގަބޫލުކުރެ އެވެ. މި ހުރިހާ ޖަވާބެއްވެސް ގޯހެވެ.\nސަރުބީތައް ހަކަތައަށްވެ ހަށިގަނޑު ނެތިގެންދަނީ އޭ ބުނާ ވާހަކަ ގަބޫލު ނުކުރެވެނީ އެ ބުނުމަކީ ހުރިހާ ކެމިކަލް ރިއެކްޝަންތަކެއް އެއްބަސްވާ ތިއަރީއެއް ކަމަށްވާ "ލޯ އޮފް ކޮންޒަވޭޝަން އޮފް މެޓާ" އާއި ހިލާފުވާތީ އެވެ. އެ ތިއަރީގައި ބުނާ ގޮތުން އެއްވެސް މާއްދާއެއް އަމިއްލައަކަށް ނުއެއް އުފެއްދެނޭ އަދި ނައްތައެއްވެސް ނުލެވޭނެ އެވެ. އެ މާއްދާއެއް އެހެން މާއްދާއަކާ އެކުވެގެން ތަފާތު މާއްދާއަކަށް ބަދަލުވާނީ އެވެ.\nސަރުބީތައް މަސުލްސްއަށް ބަދަލުވުމާއި ހަޖަމުނުވެ ބޮޑު ކަމުދާ ތަކެތީގެ ގޮތުއި ބޭރު ވަނީއޭ ބުނާ ބުނުމަކީ ހަމަޖެހޭ ވާހަކައެއް ނޫންކަން ރަނގަޅަށް ވިސްނާލައިފިނަމަ ކޮންމެ މީހަކަށްވެސް ގަބޫލުކުރެވޭނެ އެވެ. އެހެން ވެއްޖެޔާ ދެން ސަރުބީތަކަށް ވަނީ ކިހިނެއް ހެއްޔެވެ؟ އެ އެއްޗެހި ދަނީ ކޮންތާކަށް ހެއްޔެވެ؟\nސަރުބީ ބަދަލުވަނީ ކާބަން ޑައިއޮކްސައިޑް އަދި ފެނަށް\nމި ސުވާލުގެ ރަނގަޅު ޖަވާބަކީ މި އެވެ. ހަށިގަނޑުގައި ހުންނަ ސަރުބީތައް ބަދަލު ވަނީ ކާބަން ޑައިއޮކްސައިޑް އަދި ފެނަށެވެ. ސަރުބީ ހަށިގަނޑުން ބޭރުވަނީ ނޭވާ ލުމުން ބޭރުވާ ކާބަން ޑައިއޮކްސައިޑްގެ ގޮތުގައި އާއި ކުޑަކަމު ދިއުމުންނާއި ދާހިތްލުމުން ބޭރުވާ ފެނުގެ ގޮތުގަ އެވެ.\nހަށިގަނޑުން ހަތަރު ކިލޯ ލުއިވެއްޖެނަމަ އޭގެ މާނައަކީ އެ ހަތަރު ކިލޯގެ ތެރެއިން ތިން ކިލޯ އެ ލުއިވީ ނޭވާ ބޭރުކުރުމުންނެވެ. ބާކީ އެއް ކިލޯ ލުއި އެވީ ކުޑަކަމު ދިއުމުންނާއި ދާހިތްލުމުން ބޭރުވި ފެނުގެ ގޮތުގަ އެވެ. އެހެންކަމުން ބަރުދަން ލުއިވާ އެންމެ ބޮޑު އެއް ސަބަބަކަށް ވާނީ ނޭވާ ބޭރުކުރާވަރު އިތުރުވުމެވެ.\nމިއީ ހައިރާން ކުރަނިވި ޖަވާބަކަށް ވެދާނެ އެވެ. އަހަރެމެން މި ކާ އެއްޗެއްހީގެ ސަބަބުން ހަށިގަނޑުގައި ޖަހާ ސަރުބީތައް ވިރިގެން ގައިން ބޭރުވަނީ ނޭވާލުމުންނޭ ބުނުމުން ހައިރާންވާންވެސްޖެހެ އެވެ.\nވިރޭ ސަރުބީތަށް ހަށިގަނޑުން ބޭރު ވަނީ ކާބަން ޑައިއޮކްސަޑް ނުވަތަ ފެނުގެ ގޮތުގައި --\nހަށިގަނޑުގައި ހަޖަމުވާ ކޮންމެ ކާބޯހައިޑްރޭޓްގެ މާއްދާތަކާއި ސަރުބީތައް ބަދަލުވާނީ ކާބަން ޑައިއޮކްސައިޑް އަދި ފެނަށެވެ. ޕްރޮޓީންގެ މާއްދާތަކަށްވެސް ވަނީ ދާދި އެއްގޮތެކެވެ. ނަމަވެސް ޕްރޮޓީންގެ މަދުބައެއް ޔޫރިއާ އަދި އިތުރު ހަރު މާއްދާތަކަށް ބަދަލުވެ އެވެ. މި އެއްޗެހިވެސް ހަށިގަނޑު ބޭރުވަނީ ކުޑަކަމުދާ ތަކެތީގެ ގޮތުގަ އެވެ.\nހަޖަމުނުވެ ހަށިގަނޑުން ބޭރުވާނީ ހަމައެކަނި ޑައިޓެރީ ފައިބާ އެވެ. މި އެއްޗެހި ފިޔަވާ ދެން ކާ ހުރިހާ އެއްޗެއްސެއްގައި ހިމެނޭ މާއްދާތައް ހަށިގަނޑުގައި ދައުރުވާ ލޭއާއި އެކި ގުނަވަންތަކުގެ ތެރެއަށް ދަމައިގަންނާނެވެ. އެ އެއްޗެހި ހަށިގަނޑު ބޭރުވިއްޔާ ބޭރުވާނީ ވައިގެ ގޮތުގަ އެވެ.\nގިނައިން ނޭވާ ބޭރުކުރީމާ ބަރުދަން ލުއިވާނެ؟\nހަށިގަނޑުން ސަރުބީ އެންމެ ގިނައިން ނެތިގެންދަނީ ނޭވާ ބޭރުކުރުމުންކަން މިހާރު އިނގިއްޖެ އެވެ. ދެން ސުވާލަކީ ހަމަ ބަރުދަން ލުއިކުރާށޭ ކިޔާފައި އެއްވެސް އިތުރު ކަމެއް ނުކޮށް ގިނަ ގިނައިން ނޭވާ ބޭރުކުރުމުން ހަމަ ބަރުދަން ލުއިވާނެ ހެއްޔެވެ؟ ނޫނެކެވެ.\nއަވަސް އަވަހަށް ނޭވާލާންވެއްޖެއްޔާ މީހާ ނޭވާލާންޖެހޭ ވަރަށްވުރެ އިތުރަށް ނޭވާ ލެވިދާނެ އެވެ. އޭރުން މީހާއަށް ކުރިމަތިވާނީ "ހައިޕަވެންޓިލޭޝަން" ކިޔާ ސިއްހީ މައްސަލައެކެވެ. މި ހާލަތަށް މީހާ ގޮސްފިނަމަ ބޮލަށް އެނބުރުން އެރުމާއި ހޭނެތުންފަދަ ކަންކަން ކުރިމަތިވާނެ އެވެ.\nހަށިގަނޑުން ބޭރުވާ ކާބަން ޑައިއޮކްސައިޑް އަދަދު އެންމެ ރަނގަޅު ގޮތުގައި ބޭރުކުރެވޭނީ ތަފާތު ކަސްރަތުތައް ކޮށްގެންނެވެ.\nސީދާ ކަސްރަތުކުރަން ވަގުތު ހުސްނުކޮށް ވަރަށް ފަސޭހައިން މިކަން ކުރެވިދާނެ ގޮތްތައްވެސް އެބަހުއްޓެވެ. ހިނގާލަން ދިއުމާއި ކޮންމެވެސް ކަހަލަ ކުޅިވަރެއް ކުޅެލުން ނުވަތަ ގޭތެރޭގައި ކުރާ ކެއްކުމާއި ތަންތަން ސާފުކުރުމުގެ މަސައްކަތްކުރާއިރުވެސް ހަށިގަނޑުން ކާބަން ޑައިއޮކްސައިޑް ބޭރުވާ މިންވަރު އިތުރުވާނެ އެވެ.


Iyye positive vi dhivehi meehaa ah bali jehuny Raajje in tho balany! | dhuvasmv އިއްޔެ ޕޮސިޓިވްވި ދިވެހި މީހާއަށް ބަލި ޖެހުނީ ރާއްޖެ އިންތޯ ބަލަނީ! – dhuvasmv\nއިއްޔެ ޕޮސިޓިވްވި ދިވެހި މީހާއަށް ބަލި ޖެހުނީ ރާއްޖެ އިންތޯ ބަލަނީ!\nޑރ. މޫސާ މުރާދު-- ފޮޓޯ: ރައީސް އޮފީސް\nފިލިޕިންސްއިން ރާއްޖެ އައިސް ކަރަންޓީން ފެލިސިލިޓީއެއްގައި ހުއްޓަ ކޯވިޑް-19 އަށް އިއްޔެ ޕޮސިޓިވްވި ދިވެހި މީހާ އަށް ބަލި ޖެހިފައިވަނީ ރާއްޖެއިންތޯ ބެލުމުގެ މަސައްކަތް ފަށައިފި އެވެ.\nނޫސްވެރިންނަށް މައުލޫމާތު ދެއްވަމުން އައިޖީއެމްއެޗުގެ ޑޮކްޓަރު މޫސާ މުރާދު ވިދާޅުވީ ރާއްޖެ އައިތާ14 ދުވަސް ވެފައިވާ އެމީހާގެ ފަރާތުން ބަލީގެ އެއްވެސް އަލާމާތެއް ނުފެންނަ ކަމަށެވެ. އޭނާ ޓެސްޓު ކުރީ ކަރަންޓީނުން ދޫކޮށްލަންވެގެން އަމަލު ކުރަމުންދާ ގަވައިދުގެ ދަށުންނެވެ.\nޑރ. މުރާދު ވިދާޅުވީ އޭނާ އާއި ގުޅުންހުރި މީހުން ދެނެގަތުމުގެ މަސައްކަތް ކުރަމުންދާ ކަމަށެވެ. އެގޮތުން ފްލައިޓުން އެއްކޮށް އައި މީހުންނާއި އެއާޕޯޓުން ހިދުމަތް ދިން މީހުންގެ އިތުރުން ކަރަންޓީން ފެސިލިޓީގައި މުއާމަލާތް ކުރި މީހުން ދެނެގަތުމުގެ މަސައްކަތް ކުރެވެމުންދާ ކަމަށެވެ.\nއޭނާއަށް ބަލި ޖެހިފައިވަނީ ރާއްޖެއިންތޯ ބަލަނީ އެއްކޮށް އެ ގައުމުން އައި މީހުންގެ ތެރެއިން އެއްވެސް މީހަކު ބައްޔަށް ޕޮސިޓިވްވެފައި ނުވާތީ އެވެ. ރާއްޖެ އަކީ ބަލި ފެނިފައިވާ ގައުމަކަށް ވުމުން އޭނާއަށް ބަލި ޖެހިފައިވަނީ ރާއްޖެ އައި ފަހުންކަމަށް ބެލުމުފެ ފުރުސަތުވެސް އެބައޮތް ކަމަށް ޑރ. މުރާދު ވިދާޅުވި އެވެ.\nއެރިޔަދޫ ކަރަންޓީން ފެސިލިޓީގައި ހުރި އެމީހާ މިހާރު ވަނީ ވެލިދޫ އައިސޮލޭޝަން ފެސިލިޓީއަށް ފަރުވާ ދިނުމަށް ބަދަލުކޮށްފައި އެވެ.\nމިހާތަނަށް ރާއްޖެއިން20 މީހަކު ކޯވިޑް-19 އަށް ޕޮސިޓިވްވެފައިވާއިރު ބަލި ޖެހުނު މީހުންގެ ތެރެއިން ރާއްޖޭގައި ފަރުވާ ދެމުންދަނީ ހަތަރު ދިވެހިންނަށެވެ. ޖުމްލަ ފަސް ދިވެއްސަކު ބައްޔަށް ޕޮސިޓިވްވި އެވެ.\nއަނެއް13 ބިދޭސީންނާއި އެއް ދިވެއްސަކު ވަނީ ބަލިން ރަނގަޅުވެފައި އެވެ. އަނެއް ދެމީހުން ޕޮސިޓިވްކަން އެނގިފައިވަނީ ރާއްޖެއިން ފުރައިގެން ދިޔަ ފަހުންނެވެ.\nއިބްރާހިމް އިސްމާއިލް ކޯވިޑަށް ޕޮސިޓިވް ވެއްޖެ\nނޭކުރެންދޫ ކަނޑޫފާ މަރުވާ ސަބަބު ދެނެގަންނަން އީޕީއޭ ޓީމެއް އެ ރަށުގައި


URH ga vazeefa ge furusath | Fainu Online\n6 ޑިސެމްބަރު 2021, ހޯމަ, 23:05\nއުނގޫފާރު ރީޖަނަލް ހޮސްޕިޓަލުން5ވަޒީފާގެ ފުރުސަތެއް ހުޅުވާލައިފިއެވެ.\nއެ ހޮސްޕިޓަލުން ކޮށްފައިވާ ވަކިވަކި5އިޢުލާނެއްގައި ބުނެފައިވަނީ، އެ ހޮސްޕިޓަލަށް ޕްރޮކިއުމަންޓް އޮފިސަރ، ހިއުމަން ރިސޯސް އޮފިސަރ، އެކައުންޓްސް އޮފިސަރ، ސީނިއަރ ކަސްޓަމަރ ރިލޭޝަން އޮފިސަރ އަދި ސީނިއަރ އެކައުންޓްސް އޮފިސަރގެ މަޤާމަށް މީހުން ބޭނުންވާކަމަށެވެ.\nއެގޮތުން، ސީނިއަރ އެކައުންޓްސް އޮފިސަރގެ މަޤާމަށް އެދުމުގެ ސުންގަޑި މާދަމާ ހަމަވާއިރު، ސީނިއަރ ކަސްޓަމަރ ރިލޭޝަން އޮފިސަރގެ މަޤާމަށް އެދުމުގެ ސުންގަޑިއަކީ މިމަހުގެ 8 ވަނަ ދުވަހެެވެ. އަދި ދެން ހުރި މަޤާމުތަކަށް އެދުމުގެ ސުންގަޑިއަކީ މިމަހުގެ9ވަނަ ދުވަހެވެ.\nމި ވަޒީފާތަކަށް ކުރިމަތިލާ ފަރާތްތަކުގެ ވަޒީފާއަށް އެދޭ ފޯމާއި ލިޔުންތައް އީ-މެއިލް މެދުވެރިކޮށް ވެސް ބަލައިގަންނަ ގޮތަށް ވަނީ ހަމަޖެހިފައެވެ.\nއިޢުލާނުގައި ބުނެފައިވަނީ، މި ވަޒީފާތަކަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެ ކަމަށެވެ.\nމި އިޢުލާންތަކާއި ގުޅިގެން މަޢުލޫމާތު ސާފުކުރުމަށް އެ ހޮސްޕިޓަލްގެ ނަންބަރަށް ގުޅުމަށް ނުވަތަ މެއިލް ކުރުމަށް އެ ހޮސްޕިޓަލުން އެދެއެވެ.\nއިތުރު ލިޔުންތައް ރ. އުނގޫފާރު އުނގޫފާރު ރީޖަނަލް ހޮސްޕިޓަލް


މިސް ފްރާންސް 2011 އަށް ވާދަ ކުރާ 33 އަންހެން ކުދިން މިއަދު ހެނދުނު ރާއްޖެ އަތުވެއްޖެ އެވެ.\nމިސް ފްރާންސްގެ ބައިވެރިންނަށް މާލޭ އިންޓަނޭޝަނަލް އެއާޕޯޓުން ކިޔާފައި ވަނީ ރަތްދޫލައިގެ މަރުހަބާ އެކެވެ.\nއެމީހުން މަތިންދާ ބޯޓުން ފޭބުމުން ބޮޑުބެރުގެ ކުޅިވަރުތަކާއި ދަނޑި ޖެހުން ފަދަ ސަގާފީ ތަފާތު ކުޅިވަރުތައް އެމީހުންނަށް ދައްކާލާފައިވެ އެވެ. އަދި ބޮޑުބެރު ލަވައަކަށް އެމީހުން ނެއްޓެވެ.\nމިސް ފްރާންސް އޯގަނައިޒިން ކޮމެޓީގެ މެންބަރަކު މީޑިއާ އަށް މައުލޫމާތު ދެމުން މިއަދު ބުނީ އެމީހުނަށް ރާއްޖެ އިން ކިޔާފައިވާ މަރުހަބާ އަކީ ވޭތުވެ ދިޔަ ފަސް އަހަރު ދުވަހުގެ ތެރޭގައި އެމީހުންނަށް ކިޔާފައިވާ އެންމެ ހޫނު މަރުހަބާ ކަމަށެވެ.\nމިސް ފްރާންސްގެ ބައިވެރިން ރާއްޖޭގައި ތިބުމަށް ހަމަޖެހިފައި ވަނީ ކޮކޯޕާމްގެ ބޮޑު ރިސޯޓުގަ އެވެ. ބޮޑު ހިތީގައި އެ މީހުން ތިބޭ ހަފުތާއެއް ހާ ދުވަހުގެ ތެރޭގައި ފޮޓޯ ސެޝަންތައް ބޭވުމާއި ދިވެހި ސަގާފީ ތަފާތު ހަރަކާތްތަކުގައި ބައިވެރިވުން ހިމެނޭ ކަމަށް އޮގަނައިޒިން ޓީމުން ބުންޏެވެ.\nބޮޑުހިތީގައި އެ މީހުން ނަގާ ވީޑިއޯތަކާއި ފޮޓޯތައް ދެއްކުމަށް ހަމަޖެހިފައި ވަނީ އަންނަ ޑިސެންބަރު މަހު4ވަނަ ދުވަހު މިސްފް ފްރާންސް 2011 ހޮވުމަށް ހަމަޖެހިފައިވާ ހަފްލާގައި ކަމަށް ވެސް އިވެންޓް މެނޭޖު ކުރާ ޓީމުން ބުންޏެވެ.\nރާއްޖެ އައި މިސް ފަރާންސްގެ 33 ކުދިންނާ އެކު މިސް ފްރާންސް 2009 އަށް ހޮވުނު ޗޯލޭ މޯޓާޑް އާއި މިސް ފްރާންސް 2010 އަށް އަށް ހޮވުނު މަލިކާ މެނާޑް ވެސް ރާއްޖެ އަ އެވެ.\nމިސް ފަރާންސްގެ ބައިވެރިން ރާއްޖެ އިން ފުރުމަށް ހަމަޖެހިފައި ވަނީ މި މަހު 18 ވަނަ ދުވަހު ކަމަށް ކޮކޯ ޕާމުން ބުންޏެވެ.


Budget committee ge mugahrir akah Shareef, naib akah Riyaz Rasheedh\nބަޖެޓް ކޮމިޓީގެ މުގައްރިރަކަށް ޝަރީފް، ނައިބަކަށް ރިޔާޒް ރަޝީދު\nބަޖެޓް ކޮމިޓީގެ ބައްދަލުވުން ކުރިއަށް ދަނީ-- ފޮޓޯ: އަވަސް\nއަންނަ އަހަރަށް ލަފާކުރެވޭ ބަޖެޓް ދިރާސާ ކުރާ ކޮމިޓީގެ މުގައްރިރަކަށް މަރަދޫ ދާއިރާގެ މެމްބަރު އިބްރާހިމް ޝަރީފު އަދި ނައިބު މުގައްރިރަކަށް ވިލުފުށީ ދާއިރާގެ މެމްބަރު ރިޔާޒު ރަޝީދު ހަމަޖައްސައިފި އެވެ.\nމިއަދު ބޭއްވި ބަޖެޓް ކޮމިޓީގެ ފުރަތަމަ ބައްދަލުވުމުގައި ޝަރީފް މުގައްރިރުކަމަށާއި ރިޔާޒް ނައިބު މުގައްރިރު ކަމަށް ހަމަޖައްސާފައިވަނީ ކޮމިޓީ މެމްބަރުންގެ އިއްތިފާގުންނެވެ.\nއަންނަ އަހަރަށް ލަފާކުރާ ދައުލަތުގެ ބަޖެޓްގެ ޖުމްލަ އަކީ 29.6 ބިލިއަން ރުފިޔާ އެވެ. ބަޖެޓް މަޖިލީހަށް ހުށަހަޅާފައިވަނީ ފިނޭންސް މިނިސްޓަރު އަހުމަދު މުނައްވަރެވެ.\nރައްޔިތުންގެ މަޖިލީހަށް ވަޑައިގެން ބަޖެޓު ހުށަހަޅުއްވަމުން މުނައްވަރު ވިދާޅުވީ އަންނަ އަހަރު ބަޖެޓުގެ ޖުމުލަ އަގަކީ 29،647،415،773 ރުފިޔާ ކަމަށެވެ. އޭގެ ތެރެއިން 26.7 ބިލިއަން ރުފިޔާ ހަރަދުގެ ގޮތުގައި ހިނގާނެ ކަމަށް ބެލެވޭ ކަމަށާއި ބަޖެޓާއި ހަރަދުގެ ތަފާތަކީ ދައުލަތުގެ ދަރަނި އަދާ ކުރުމަށް ދައްކާ 2.9 ބިލިއަން ރުފިޔާ ކަމަށެވެ. އަދި އަންނަ އަހަރުގައި އާމްދަނީ އަދި ހިލޭ އެހީގެ ގޮތުގައި ދައުލަތަށް 23 ބިލިއަން ރުފިޔާ ލިބޭނެ ކަމަށް ލަފާ ކުރެވޭ ކަމަށާއި އެހެންކަމުން ބަޖެޓު ޑެފިސިޓު ވާނީ 3.7 ބިލިއަން ރުފިޔާއަށް ކަމަށް މުނައްވަރު ވިދާޅުވި އެވެ. އެއީ ޖީޑީޕީގެ ނިސްބަތުން 4.1 ޕަސަންޓު ކަމަށް ވެސް މިނިސްޓަރު ވިދާޅުވި އެވެ.\nމުނައްވަރު ވިދާޅުވީ ބަޖެޓުން ހާސިލް ކުރަން ބޭނުންވާ ނަތީޖާތައް އެންމެ އެދެވޭ ގޮތެއްގައި ހާސިލް ކުރެވޭނީ ދައުލަތުގެ މާލީ ނިޒާމް ހަރުދަނާ ކުރެވިގެން ކަމަށެވެ. އެ މަސައްކަތަކީ ހުއްޓުމެއް ނެތި ކުރަން ޖެހޭ މަސައްކަތެއް ކަމަށް ވެސް މިނިސްޓަރު ވިދާޅުވި އެވެ.\nއަންނަ އަހަރު ނިމޭއިރު ރާއްޖޭގެ ދަރަނި 55 ބިލިއަން ރުފިޔާ އަށް އަރާނެ ކަމަށް ސަރުކާރުން ވަނީ ލަފާކޮށްފަ އެވެ. އަންނަ އަހަރަށް ލަފާކޮށް ސަރުކާރުން މަޖިލީހަށް މިއަދު ފޮނުއްވި ބަޖެޓުގައިވާ ގޮތުން މި އަހަރު ނިމޭއިރު ރާއްޖޭގެ ޖުމްލަ ދަރަނި ހުންނާނީ 48 ބިލިއަން ރުފިޔާގަ އެވެ. މީގެތެރޭގައި އެތެރޭގެ ދަރަނީގެ ގޮތުގައި ހުންނާނީ 27 ބިލިއަން ރުފިޔާ އެވެ. އަދި އަންނަ އަހަރު ޖުމްލަ ދަރަނި 55 މިލިއަން ރުފިޔާއަށް އިތުރުވާއިރު، އެތެރޭގެ ދަރަނި އަންނަ އަހަރު އުޅޭނީ 29 ބިލިއަން ރުފިޔާގަ އެވެ.\nބަޖެޓު ގޮތުގައިވާ ގޮތުން ބޭރުގެ ލޯނުތައް ދެއްކުމަށް މި އަހަރު 1.1 ބިލިއަން ރުފިޔާ ހޭދަކުރާނެ އެވެ. އަދި އެތެރޭގެ\nލޯނުތަކަށް ސަރުކާރުން 974 މިލިއަން ރުފިޔާ ހޭދަކުރާނެ އެވެ.\nރައްޔިތުންގެ މަޖިލިސް ދައުލަތުގެ ބަޖެޓް ރިޔާޒް ރަޝީދު


އޭނާއަކީ ދުނިޔޭގައި އުޅުނުއިރު ބޮޑުވެގެން ކުޑަވެގެން އޭނާ ނުކުރާ އެއްވެސް ފާފައެއް ނެތެވެ! އޭނާއަކީ އެންމެ ބޮޑެތި ފާފަތައް އެންމެ ގިނައިން ކުރުމުގައި މުޅި ޢުމުރު ހޭދަކުރި މީހާކަމަށްވެސް ވެދާނެއެވެ. އެހައި ބޮޑެތި އެހައި ގިނަ ފާފަތައް އޭނާކުރިއެވެ.\nއޭނާ މުސްކުޅިވެ ބަލިކަށިވެ މަރުވާން ގާތްވުމުން ހުރިހާ ދަރިން އެއްކޮށްފައި ވަޞިއްޔަތް ކުރިއެވެ. މަރުވުން އޭނާގެ ހަށިގަނޑު ވަރަށް ވަރުގަދައަށް އަނދައި އަޅިއަށް ހެދުމަށެވެ. އަދި އެ އަޅިތައް ދެބައަށް ބެހުމަށްފަހު ވައިގަނދަ ދުވަހު ކަނޑަށް ނުކުމެ އެއްބައި ވަޔަށް ބުރުއްސައިލުމަށެވެ. އަދި އަނެއްބައި ވައިގަދަ ދުވަހަކު އެއްގަމުގައި ވަޔަށް ބުރުއްސައިލުމަށެވެ.\nއޭނާ މަރުވުމުން އޭނާކުރި ވަޞިއްޔަތާއި އެއްގޮތަށް ދަރިން ކަންތައް ކުރިއެވެ.\nﷲ ތަޢާލާގެ އަމުރުފުޅަށް އޭނާ އަލުން ރުޖޫޢަކުރެވުނެވެ. އަދި އޭނާ މަރުވުމުން އޭނާގެ ހަށިގަނޑާއިމެދު އެގޮތަށް ކަންކަން ކުރަން ދަރިންނަށް އެގޮތަށް ވަޞިއްޔަތްކުރީ ކީއްވެގެންތޯ ސުވާލުކުރެއްވެވިއެވެ. ޖަވާބުގައި އޭނާ ދެންނެވީ އޭނާއަށް ކުރެވުނު ފާފަތައް ގިނަކަމުން ﷲ ތަޢާލާގެ ޙަޟްރަތުގައި ހުއްޓިހުންނަން ޖެހިއްޖެ ނަމަ ދޭނެ ޖަވާބެއް ނެތުމުން ﷲ ތަޢާލާއަށް ބިރުން ކަމަށެވެ.\nއޭނާގެ އެޖަވާބާއި ގުޅިގެން، އޭނާ އެހައިވަރަށް ﷲ ތަޢަލާއަށް ބިރުވެތިވީތީ އޭނާގެ ފާފަތަކަށް ﷲ ތަޢާލާ ޢަފޫކުރައްވަވައި ދެއްވެވިއެވެ. މިއީ ޙަދީޘްފުޅުން އެނގެން އޮތް ކަމެކެވެ.\nމީސްތަކުންނޭވެ! މި ޙަދީޘްފުޅުން އެނގިގެން މިދަނީ ﷲ ތަޢާލާއަށް ބިރުވެތިވުމުގެ ހުރި މުހިންމުކަން ބޮޑުކަމެވެ. މީސްތަކުންނަށް ޢިބްރަތަކަށް މިފަދަ ޙަދީޘްފުޅުތައް ހުރިނަމަވެސް ﷲ ތަޢާލާއަށް ޙަޤީޤީ ބިރުވެތިވުމަކީ ﷲ ތަޢާލާއަށް ފުރިހަމަގޮތުގައި ކިޔަމަންތެރިކަން އަދާކުރުމެވެ. ﷲ ތަޢާލާގެ އެންމެހައި އަމުރުފުޅުތަކަށް ފުރިހަމައަށް ކިޔަމަންތެރިކަން އަދާކުރުމެވެ. އެއގެ ތެރޭގައި ﷲ ތަޢާލާ ނަހީކުރެއްވެވި އެންމެހައި އެންމެހައި ކަންކަމަށް ބިރުވެތިވެ އެކަންކަމުން ދުރުހެލިވެ ހުރުންވެސް ހިމެނެއެވެ. ﷲ ތަޢާލާއަށް ފުރިހަމަގޮތުގައި ބިރުވެތިވުމަކީ އެއީއެވެ.


އަހަރެން ޒިޔާންއަށް ހެދި ދޮގެއްވިއްޔާ ހަދާފައި އޮންނާނީ އޭނާގެ މުސްތަޤުބަލަށްޓަކައެވެ. ސިދާދާފަދަ ނުބައި މަކަރުވެރިއެއްގެ ދަލުގައި ޒިޔާން ޖެހެން ބޭނުންނުވާތީއެވެ. ޒިޔާންއަށް އެކަން ވިސްނައިދޭނީ ކިހިނެއް ހެއްޔެވެ. އެ ސިދާދާއަކީ އަހަރެންގެ ނީނާކަން ޒިޔާންއަށް އެގިއްޖެނަމަ އޭނާއަށް މިވަގުތު ލިބޭނީ އިތުރު ހިތާމައެކެވެ. ރީޝާ އާއި ޒިޔާންގެ ކައިވެނި ކުރެވުމާ ހަމައަށް އަހަރެންނަށް ޖެހޭނީ އެކަން ސިއްރުކުރާށެވެ. އެ ދެމީހުންނަށް އެކީގައި އުފާވެރި ދިރިއުޅުމެއް އުޅޭތަން ފެނުމުން އަހަރެންގެ ހިތަށްވެސް ހަމަޖެހުން ލިބޭނެއެވެ.\n” ޖަވާބު ލިބިއްޖެ.. އަހަރެންގެ ހިތެއް ދުވަހަކުވެސް ނިޔާއަކަށް ހެވެއް ނުވާނެ.” ޒިޔާންގެ އެޖުމްލަތަށް އަހަރެންގެ ހިޔާލުތަށް ފުޑުފުޑުކޮއްލިއެވެ.\n“ތިހެން ނުބުނޭ ..އަހަރެން އެކަން ކުރީ ޒިޔާންއަށް ރަގަނޅަކަށް.މިއަދު އަހަރެން އުފާކުރަން ޒިޔާންއަށް ރަގަނޅު އާއިލާއެއްގެ ރަގަނޅު ކުއްޖަކާ ކައިވެނިކުރަން ލިބުނީތީ..” އަހަރެން ޒިޔާންގެ އެއްވެސް އުފަލަކަށް ހުރަސް ނާޅާނެކަން ވިސްނާދެމުން ވާހަކަ ދެއްކީމެވެ.\nއަހަރެންގެ ވާހަކަ އަޑު އަހަން ބޭނުންނުވެ ހުރެ ބޯހޫރާލާފައި ޒިޔާން އެތަނުން ދިއުމަށް ހިގައިގަތެވެ. އަހަރެން އޭނަ ހުއްޓުވުމަކަށް އެއްވެސް މަސައްކަތެއް ނުކުރަމެވެ. ހުއްޓުވައިގެން އިތުރަށް ދައްކާނީ ކޮން ވާހަކައެއް ހެއްޔެވެ. ޒިޔާން ހުރީ އަހަރެންގެ ވާހަކަތަށް ޤަބޫލުކުރަން ކީއްކުރަން އަޑުއަހަންވެސް ބެނުންނުވެފައެވެ. ފިރިހެނުން ވާ ވައްދާލަން އަންހެނުންމޮޅު ވާހަކަ އަޑުއަހަމެވެ. އެކަމަކު އަހަރެންގެ ހަޔާތުގައި އައި ދެ އަންހެނުންނަކީ ވެސް އެކަމަށް ހުށިޔާރު މޮޅު ދެމިހުނެވެ. އަހަރެން ހައިރާންވަނީ ރީޝާ ގެ ވާހަކަތަކުން ޒިޔާންއަށް އެހާ ބޮޑު ބަދަލެއް ގެނުވީތީއެވެ. ރީޝާ އެވާހަކަ ދެއްކުމުން އޭގެ ތެދު ދޮގު ބަލާލުމަށް އަހަރެންގާތު އެންމެ ފަހަރަކު އަހާލަންވެސް ޒިޔާން ހިތަށް ނޭރީތީއެވެ.\nފޯނު ވައިބްރޭޓްވާހެން ހީވެ ޖީބުގައި އަތްޖައްސާލީމެވެ. ނަމާދަށް އަރަމުން ސައިލެންޓް ކުރިގޮތަށް އަދިވެސް އޮތީ ރިންގަށް ނުލެވިއެވެ. ފޯނު ނަގާ ފޯނަށް ޖަވާބުދިނީމެވެ. ރިސޯރޓަށް ދެވޭނެ ގޮތް ހަމަޖެހުނީއެވެ. ގުޅީ ރިސޯރޓުގެ ލޯންޗުގައި އުޅޭ ކުރޫއެކެވެ. އަހަރެން ރޭގައި ދާންބެނުންވާ ވާހަކަ އޭނަގާތު ބުނެފައި އޮތީތީ އެއާރޕޯޓަށް ދަމުން އަހަރެން ނަގަން ރަށާ ކައިރިކުރަނީއެވެ. 10 ވަރަކަށް މިނެޓް ތެރޭ ތައްޔާރުވެލައިގެން ނިކުންނަށް ބުނުމުން އަވަސްވެ ގަތީ ގެއަށް ވަދެ ދަބަސް ހިފައިގެން ބަދަރަށް ދިއުމަށެވެ. މިވަގުތު އެންމެ ރަގަނޅުވާނީ މިރަށުން އަހަރެން ދިޔައްޔާއެވެ. ޒިޔާން އާއި ރީޝާގެ ކައިވެނި މާދަމާ ރޭ ކުރެވޭއިރު އަހަރެންގެ ސަބަބުން އެދެމީހުނަށް އެއްވެސް ނުތަނަވަސްކަމެއް ކުރިމަތިވާކަން އަހަރެން ނޭދެމެވެ. ފަހަރުގައި ކައިވެންޏަށްފަހު ހުރިހާ ކަމެއް ހަމައަކަށްއެޅި ޒިޔާންގެ ރުޅި މަޑުވެދާނެއެވެ.\nއެދެމީހުންގެ ހަޔާތް ބާއްޖަވެރިވެތޯ ދުއާކުރަމުން ރަށުން ފުރައިގެންދިޔައީ ހިތަށް ހަމަޖެހުމެއް ލިބޭނެ ކަމަށެވެ. އެކަމަކު ހުރިހާކަމެއް ތަފާތެވެ. ގަޔާވެގެން މަސައްކަތެއް ނުކުރެވެއެވެ. ފަރުވާކުޑަވާކަން އަމިއްލައަށްވެސް ފާހަގަކުރެވެއެވެ. ކެއިން ބުއިމާ ދުރުވެ އެކަނިވެރިކަން އެންމެ ގާތް އެކުވެރިޔާގެ ގޮތުގައި އިޙުތިޔާރު ކުރެވުނެވެ. ކިތަންމެ ވިސްނަން ބޭނުން ނުވިޔަސް މިއަދު ކުރެވޭހާވެސް ކަމަކީ އަމިއްލަ ނަފަސުކުއްވެރިކޮށް ލިބިފައިވާ ދިރިއުޅުގެ ނިކަމެތިކަމަށްޓަކައި ތަޤުދީރުވެސް ކުއްވެރިކުރުމެވެ.\nއިސާހިތަކު މީހާގެ އުޅުމަށް ނުބައި އެތަށް ބަދަލުތަކެއް އަންނަންފަށައިފިއެވެ. ރަޙުމަތެރިއެއްގެ އެހީތެރިކަމަށް އެދި އެދި ހުއްޓާ އެހުށައެޅުން ލިބުނެވެ. އެކަމަކު އެމީހުންނާއެކު މުޅިންވެސް ހިތްހަމަޖެހުން ހޯދެނީ މުންކަރާތްތަކާއި ނުބައި އަމަލުތަކުންނެވެ. ހަމަހޭވެރިކަންވެސް ބައެއް ފަހަރަށް ނުހުރެއެވެ. އެކަމަކު ހަމަ ވިސްނުންލިބޭ ކޮންމެ ފަހަރަކު މިއީ ގޯހެކޭ އިހުސާސްވެ ދެން ނުކުރުމަށް އަޒުމު ކަނޑައަޅަމެވެ. އެކަމަކުވެސް ކުޑަދުވަސްކޮޅެއްގެ ތެރޭގައި ދުރަށް ނުދެވެ ވަރަށް އެއަމަލުތަކަށް ދެވި ހިފައިފިއެވެ.\nރޭގަނޑު އެއްކޮށް ކަހަލަ ގޮތަކަށް ޕާރޓީ ކުރުމާއި މަޖަލުގައި އަމަލުވެގެން އުޅެވެއެވެ. ދުވާލު މަސައްކަތަށް ނުދެވި ވަރުބަލިކަމާއެކު ނިދުން ނޫންކަމެއް ނުކުރެވެއެވެ. ދުނިޔެއިން ލިބެންހުރި ހުރިހާ އުފަލެއް އަހަރެންނާއެކު ވާހެން ހީވެއެވެ. އުފަލާ މަޖަލާ ސަކަރާތެވެ. ދިރިއުޅުމުގައި މަދުވި އިޝްޤީ ލޯބީގެ އަސަރުވެސް އެކި ރަހަރހައިގައި ލިބެމުންދިޔައެވެ. އެހެން ނަމަވެސް ހިތަށް ހަމަޖެހުމެއް ކުޑަކޮށްވެސް ނުލިބެއެވެ. ހުރިހާ ވިސްނުމަކާ ދުރުކޮއްލާ ފަދަ މި ވަބާގައި ރަގަނޅަށް އަހަރެން ޖެހިއްޖެއެވެ.\nއެއްދުވަހެއްގެ މެންދުރެވެ. އަހަރެންނަށް ހޭވެރިކަން ވީއިރު އޮތީ ހޮސްޕިޓަލުގައެވެ. ކައިރީގައި ދަންނަ އެކަކުވެސް ނެތެވެ. ފުލުހުންގެ ޔުނީފޯރމްގައި ތިބި ދެމީހަކު ތިއްބެވެ. އަހަރެންގެ ލޮލުން ކަރުނަ ފާއްދާލިއެވެ. އޮވެވުނު ހާލަތާއި މުސްތަޤުބަލުވެސް ލޮލުގެ ކުރިމަތީގައި ކުރެހިގެންދިއެވެ. ކޮންމެ ސަބަބަކާހެދިވިޔަސް ގޯހެއް ހަދައިފިނަމަ އޭގެ ހިތިރަހަ ލާނެކަން ޔަޤީނެވެ. އަހަރެން ފާއިތުވި އަހަރެއްހާދުވަހު ކުރަމުންދިޔަ ނުބައި އަމަލުތަކަށް އޭގެ އަދަބު ލިބޭނެދުވަސްޖެހުނީއެވެ. އަހަރެންނާ އެކު ރިސޯރޓުގައި އުޅުނު އެންމެންކަހަލަ ގޮތަކަށް ހައްޔަރު ކުރެވިއްޖެއެވެ.\nއަހަރެން ކިތަންމެ ދެރަވިޔަސް މިއީވެސް ކުރިމަތިވި ދުވަހެއްކަމަށްބަލާ ޖަލުގެ ތޭރިތަކުގެ ތެރޭގައި ދުވަސްތަށް ގުނަންފެށީމެވެ. އެހެން ނަމަވެސް މިއީ ވޭނެއްކަން އަދި ލިބޭ ވަރަށް ބޮޑު އެކަނި ވެރިކަމެއްކަން އިހުސާސްވާންފެށީ ދެ ދުވަހެއް ފަހުންނެވެ. އެހެން ނަމަވެސް މިއީ އިސްލާހުވުމަށް ލިބުނު ފުރުސަތެއް ކަމަށްބަލާ އެކަމުން ސަލާމަތްވުމަށް ގަދަ އަޅާ މަސައްކަތް ފެށީމެވެ. ޖަލުގައި ހޭދަކުރަން ޖެހުނު ފުރަތަމަ ދުވަސްތަށް ވެގެންދިޔައީ ތަދާއި ވޭނުން ފުރިގެންވާ ދުވަސްތަކަކަށެވެ. ހަށިގަނޑަށް ބޭނުންވާ ބޭހެއް ނުލިބިގެން ވޭން އަޅާހެން މުޅި މީހާގެ ހަށިގަޑުގެ އެތެރޭގެ ގުނަވަންތަށް ހީވަނީ ކުދިކުދި ވާހެނެވެ. ރޭގަނޑު ނުނިދި ތެޅި ފޮޅިފޮޅި މީހާ މަރުވެދާނެއޭ ހީވެއެވެ. އެވަގަތު އެންމެ ބޮޑަށް އިޙުސާސްވަމުން ދިޔައީ މަންމަގެ ނަސޭހަތްތަކުގައި ނުހިފުނީތީ އެކަމުގެ ހިތާމައެވެ. އަބަދުވެސް މަންމަ ދޭ ނަސޭހަތެއް ކަންފަތުގައި ގުގުމަން ފެށިއެވެ. ކޮންމެ ކަމެއްގައި މަގު އޮޅުނަސް ނޫނީ ވޭނެއް ތަހައްމަލުކުރަން ޖެހުނަސް ހެއްދެވިފަރާތް ހަނދުމަކުރުމަށް މަންމަބުނާ ކަން ހަނދާންވީ އެހިސާބުންނެވެ. އަހަރެން އެހުރިހާ ކަމަކަށް ކެއްކޮށް ދީނީ ކަންކަމުގައި މަޝްއޫލުވުމަށް މަސައްކަތްކުރީމެވެ. ނަމާދާއި ޤުރުއާނުން ހިތްވަރު ހޯދައިގެން އެގޮތުގައި ސާބިތު ވެ ހުންނަން ކިތަންމެ އުދަނގޫވިޔަސް ﷲގެ ހަޞުރަތުން ވާގިއަށްއެދި ދުއާކޮއްލަ ކޮއްލާ ހުރީމެވެ. އިރާދަކުރެއްވިއްޔާ މާގިނަ ދުވަސްތަކެއްނުވެ އަހަރެންގެ ދުޢާ އިޖާބަކޮށްދެއްވިއެވެ. އަހަރެންގެ ހަށިގަނޑާއި ހިތަށް ހަމަޖެހުން ލިބުނެވެ. ކޮންމެ ތަނެއްގައި ދިރިއުޅެން ޖެހިފައި އޮތަސް މަޑު މަޑުން ދިރިއުޅުމަށް އުފާވެރިކަން ވެރިކުރުވިއެވެ. ޖަލުގައި6ވަރަކަށް މަސް ހޭދަކުރުމަށްފަހު އަހަރެން އެކަމުން ސަލާމަތްވުމަށް އެދުނު އެދުމުގެ މަތިން ރިހެބް އަށް ބަދަލުކުރެވުނެވެ.\nރިހެބް އަށް ބަދލުކުރެވުނު ދުވަހު އަހަރެންނަށް ލިބުނު އެންމެ ބޮޑު ހިތްހަމަޖެހުމަކީ ޒިޔާންއާއި ރީޝާ އާއި ބައްދަލުކޮއްލަން ލިބުމެވެ. އަހަރެންނަށްޓަކައި އެމީހުން އަދިވެސް ތިބިކަން އިޙުސާސްވުމުން ހިތަށް ލިބުނީ ބުނަންވެސް ނޭނގޭކަހަލަ ހިތްހަމަޖެހުމެކެވެ.މިކަމާއި އަހަރެން ކުރިމަތިލާން ޖެހުނު ހިސާބުން ފެށިގެންވެސް އަހަރެން ސަލާމަތްކުރުމަށް އެކި ގޮތްގޮތުން ޒިޔާން އާއި އޭނާގެ އާއިލާ މަސައްކަތްކުރަމުންދާކަން އެގުމުން އަހަރެންނަކީ އެކަނިވެރިއެއް ނޫންކަން އިހުސާސްވެ ހިއްވަރުލިބުނެވެ.\nއެދުވަހު އެދެމީހުންނާއި ވާހަކަ ދައްކާލުމަށް ލިބުނީ ކިތަންމެ ކުޑަ ވަގުތުކޮޅެއް ނަމަވެސް ހިތުގައި އުފެދި ޤަބޫލުކުރެވެމުންދިޔަ އެތަށް ކުންހީ ތަކެއްގެ ހަޤީޤަތް އެގިގެންދިޔައެވެ. ޒިޔާންގެ ކައިވެނި ވެގެންދިޔައީ އަހަރެންގެ ނީނާ އާއެވެ. އެކަން އެގުމުން އަހަރެން ހިތަށް ކޮންމެވެސް ވަރެއްގެ ހިތާމައެއް ވެރިވިޔަސް ރީޝާ އަދިވެސް ހުރީ އަހަރެންނަންޓަކައިކަން އިޙުސާސްވުމުން ލިބުނު އުފާ މާބޮޑެވެ. އެމީހުންގެ ފަރާތުން އެކަން ސާފުވީ ނަމަވެސް އެއީ އަހަރެންގެ ނީނާކަން އެމީހުނަށް އެނގޭ ހެނެއް ހިއެއްނުވެއެވެ. އަނެއްކާ ނީނާއަށްވެސް ޒިޔާން އަކީ އަހަރެންގެ ރަޙުމަތްތެރިއެއްކަން ނޭނގެނީބާވައެވެ. އަހަރެންދެކެ އައިސްހުރި ރުޅީގައި ޒިޔާން ނީނާގާތު އަހަރެންގެ ވާހަކަވެސް ނުދައްކަނީބާވައެވެ.\nކޮންމެ ގޮތެއްވިޔަސް އަލުން އަބުރާ އެދެމީހުންގެ ރަޙުމަތްތެރިކަން އަހަރެންނަށް މަރުޙަބާ ކިޔަތީ އަހަރެން އުފާވިއެވެ. އެއީ ރަގަނޅު ދިރިއުޅުމެއް އުޅުމަށް ލިބުނު ހިއްވަރެއް ކަމުގައި ދުށީމެވެ.


މެސީއަށް ޕީއެސްޖީގެ ބޮޑު ހުށަހެޅުމެއް\nމެސީ ހޯދަން މަސައްކަތްކުރުން\nޕީއެސްޖީން ހުށަހަޅާފައިވަނީ ދެ އަހަރުގެ އެއްބަސްވުމެއް\nޕީއެސްޖީގެ އެއްބަސްވުމުގެ އަގު އުޅޭނީ 165 މިލޔަން ޔޫރޯގައި\n28 އޭޕްރިލް 2021 | ބުދަ 16:22\nބާސެލޯނާގެ ކެޕްޓަން ލިއޮނެލް މެސީ\nބާސެލޯނާގެ ކެޕްޓަން ލިއޮނެލް މެސީ ހޯދުމަށް ޕީއެސްޖީން ބޮޑު މުސާރަ ލިބޭ އެއްބަސްވުމެއް ހުށަހަޅާފައިވާ ކަމަށް ރިޕޯޓުތައް ބުނެފިއެވެ.\nމިދިޔަ އަހަރުގެ ހޫނު މޫސުމުގެ ޓްރާންސްފާ ބާޒާރުގައި ބާސާ ދޫކޮށްލަން މެސީ ނިންމުމާއެކު، އެ ފަހަރު ޕީއެސްޖީން ވަނީ މެސީ ހޯދަން މަސައްކަތް ފަށާފައެވެ. އެކަމަކު މެސީގެ އެއްބަސްވުމަށް ލުއި ދިނުމަށް ބާސާގެ މެނޭޖުމަންޓުން އެ ފަހަރު އެއްބަސްނުވުމާ ގުޅިގެން، މެސީ ވަނީ އޭނާގެ ނިންމުން ބަދަލުކޮށް މި ސީޒަނުގައި ބާސާގައި މަޑުކޮށްފައެވެ. އެކަމަކު މި ސީޒަން ނިމުމުން ހިލޭ ޓްރާންސްފާއެއްގެ ދަށުން ކުލަބު ބަދަލުކުރުމުގެ ފުރުސަތު މެސީއަށް ލިބެއެވެ.\nމީގެ ކުރިން ބާސާއާއެކު މެސީ ހަދާފައިވާ އެއްބަސްވުން ލީކުވިއިރު، އެ އެއްބަސްވުމުގައިވާ ގޮތުން ބޯނަހާއި އެހެނިހެން އާމްދަނީއާއެކު އަހަރެއްގެ މައްޗަށް ބާސާއިން މެސީއަށް 138 މިލިޔަން ޔޫރޯގެ މުސާރައެއް ދެއެވެ. ދާދި ފަހުން ބްރެޒިލުގެ "ޓީއެންޓީ ސްޕޯޓްސް" އިން ރިޕޯޓުކޮށްފައިވާ ގޮތުން އުމުރުން 33 އަހަރުގެ މެސީއަށް ޕީއެސްޖީން ހުށަހަޅާފައިވަނީ އެހެން ކްލަބަކަށް މި ވަގުތު ނުދެވޭނެ ވަރުގެ މުސާރައާކާއެކު، ދެ އަހަރުގެ އެއްބަސްވުމެކެވެ. އަދި ބައެއް ރިޕޯޓުތައް ބުނާގޮތުން ދެ އަހަރަށް ބަލާއިރު ބޯނަހާއި އެހެނިހެން އާމްދަނީއާއެކު މެސީއަށް ޕީއެސްޖީން ހުށަހަޅާ އެއްބަސްވުމުގެ އަގު އުޅޭނީ 165 މިލޔަން ޔޫރޯގައެވެ.\nޕީއެސްޖީން މެސީއަށް ބޮޑު މުސާރައެއް ލިބޭ އެއްބަސްވުމެއް ހުށަހެޅި ކަމަށް ރިޕޯޓުތައް ބުނިއިރު، އޭނާ ހޯދަން މެންޗެސްޓާ ސިޓީން އަންނަނީ މަސައްކަތް ކުރަމުންނެވެ. އެކަމަކު ސްޕެއިނުގެ މީޑިއާތަކުން ރިޕޯޓުކުރާ ގޮތުގައި މެސީގެ ވިސްނުން ހުރީ 2023 ވަނަ އަހަރުގެ ނިޔަލަށް ބާސާގައި މަޑުކުރުމަށެވެ. އަދި ބާސާގެ އައު ރައީސް ޖޮއާން ލަޕޯޓާއާއެކު އެއްބަސްވުން އާކުރުމާ ގުޅޭ ގޮތުން މެސީ ވަރަށް އަވަހަށް މަޝްވަރާކުރާނެ ކަމަށްވެސް ރިޕޯޓުތައް ބުނެއެވެ.\nބާސާގެ ސީނިއާ ޓީމުން 2004 ވަނަ އަހަރު ކެރިއަރު ފެށި މެސީއަކީ ބާސާގެ ތާރީޚުގައި އެޓީމަށް އެންމެ ގިނަ ލަނޑު ޖަހާދީފައިވާ އަދި އެއް ޓީމަކަށް އެންމެ ގިނަ ލަނޑު ޖަހާދީފައިވާ ކުޅުންތެރިޔާއެވެ. އަދި މެސީއަކީ ބާސާގެ ތާރީޚުގައި އެ ޓީމަށް އެންމެ ގިނަ މެޗު ކުޅެދީފައިވާ ކުޅުންތެރިޔާވެސްމެއެވެ. އެގޮތުން މިހާތަނަށް ކުޅުނު 773 މެޗުގައި 667 ލަނޑު މެސީ ކާމިޔާބުކޮށްފައިވާއިރު، އޭނާ ވަނީ ބާސާއާއެކު ސްޕެނިޝް ލީގު 10 ފަހަރު ހޯދާފައެވެ. އަދި ޔުއެފާ ޗެމްޕިއަންސް ލީގު ހަތަރު ފަހަރު ހޯދާފައިވާއިރު، މެސީ ވަނީ މިހާތަނަށް ދުނިޔޭގެ އެންމެ މޮޅު ކުޅުންތެރިޔާއަށްދޭ ބަލޮންޑޯ އެވޯޑް ހަ ފަހަރު ހޯދާފައެވެ. މެސީއަކީ މި އެވޯޑް އެންމެ ގިނައިން ހޯދި ކުޅުންތެރިޔާއެވެ.\nލިއޮނެލް މެސީ ޕީއެސްޖީ\nމެސީ ޗުއްޓީއަކަށް، މުސްތަގުބަލާ މެދު ގޮތެއް ނިންމަނީ


467 Meehunge Soyaaeku Dhapparu Petition Majlis'ah Hushahalhaifi - Vaguthu\nދައްޕަރު ޕެޓިޝަން މަޖިލީހަށް ހުށަހެޅުމަށް ފަހު ނޫސްވެރިންނަށް މައުލޫމާތު ދެނީ - ވަގުތު އިމޭޖަސް: އަހްމަދު މަމްދޫހް\nހއ. ފިއްލަދޫއާ ގުޅިފައި އޮންނަ ދައްޕަރު ފިއްލަދޫ ކައުންސިލްގެ އިހްތިސޯސްގެ ތެރެއަށް ގެންދިއުމަށް ގޮވާލައި ފިއްލަދޫގެ 467 މީހުންގެ ސޮޔާއެކު އެ ތައްޔާރު ކުރި ޕެޓިޝަން ރައްޔިތުންގެ މަޖިލީހަށް މިއަދު ހުށަހަޅައިފިއެވެ.\nރައްޔިތުންގެ މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲއަށް ޕެޓިޝަން ހަވާލު ކުރުމަށް ފަހު، މަޖިލީހުގެ ބޭރުގައި ނޫސްވެރިންނާ ބައްދަލުކޮށް މި ކަމުގައި އިސްކޮށް އުޅޭ މުހައްމަދު ވަހީދު ބުނީ އެ 467 މީހުން ސޮއިކުރީ ކަރުދާސް ގަނޑުގައިވާ ޕެޓިޝަންގައި ކަމަށެވެ.\nމުހައްމަދު ވަހީދު ބުނި ގޮތުގައި ކަރުދާސް ގަނޑުތަކުގެ ޕެޓިޝަންގައި ސޮއިކުރުމުގެ އިތުރުން އޮންލައިން ޕެޓިޝަނެއް ވެސް ކުރިއަށް އެބަދެއެވެ. އެ ޕެޓިޝަން އަދިވެސް ކުރިއަށް ގެންދާނެ ކަމަށް މުހައްމަދު ވަހީދު ބުންޏެވެ.\nރައްޔިތުންގެ މަޖިލީހުގެ އިތުރުން ރައީސް އިބްރާހީމް މުހައްމަދު ސޯލިހްއަށް ވެސް ޕެޓިޝަން އަރުވާނެ ކަމަށް މުހައްމަދު ވަހީދު ބުންޏެވެ. މި ގޮތުން މިއަދުގެ ވަގުތެއްގައި އެ ކަމަށް އެޕޮއިންޓްމަންޓް ލިބޭނެ ކަމަށް ރައީސް އޮފީހުން މައުލޫމާތު ދީފައިވާ ކަމަށް އޭނާ ބުންޏެވެ.\n"އަޅުގަނޑުމެން މި ކަމުގައި ސިޔާސީ ކުލައެއް ޖައްސަން ބޭނުން ނުވާތީ، ފިއްލަދޫ ރައްޔިތުން ވެސް ބޭނުންވި ގޮތަށް އަޅުގަނޑުމެން އެދުނީ މަޖިލީހުގެ ރިޔާސަތުގައި މި ޕެޓިޝަން މަޖިލީހަށް ގެންގޮސްދޭން، ދެން މަޖިލީހުގެ ރިޔާސަތުން ވަނީ އެ ކަމަށް އިޖާބަ ދީފައި،" މުހައްމަދު ވަހީދު ބުންޏެެވެ.\nމި ކެމްޕޭންގައި ޓްރާންސްޕޭރެންސީ މޯލްޑިވްސް އިން ބައިވެރިވާއިރު، އެ ޖަމިއްޔާގެ އައުޓްރީޗް މެނޭޖަރު ޝާޒިޔާ އަލީ ވިދާޅުވީ ދައްޕަރުގެ މައްސަލާގައި ކަންކަން ނިމިގެން އަންނަނީ ޑިމޮކްރެޓިކް ހަމަތަކާއި ލާމަރުކަޒީ ނިޒާމުގެ އުސޫލުތަކާ ޚިލާފަށް ކަމަށެވެ.\n"ރައްޔިތުން މި ކަމުގައި އިހްތިޖާޖް ފެށިތާ ވެސް ދުވަސްތަކެއް ވެއްޖެ، ރައްޔިތުންނާ އެއް ގޮތަކަށް ވެސް މަޝްވަރާ ނުކޮށް، ފިއްލަދޫގެ ރައްޔިތުންނަށް މި ގޮތަށް ވަމުން ދާތީ، މާދަމާ ކޮންމެ ރަށެއްގެ މީހަކަށް ވެސް މި ގޮތަށް ދިމާވެދާނެތީ ޓްރާންސްޕޭރެންސީން މި ކަމުގައި ބައިވެރިވާން ނިންމީ،" ޝާޒްލީ ވިދާޅުވިއެވެ.\nފިއްލަދޫއަކީ ގުދުރަތީ ގޮތުން އުފެދިފައި އޮންނަ ތަފާތު ރަށެކެވެ. ރަށުގެ އުތުރަށް އޮންނަނީ "ދައްޕަރު" ކިޔާ މީހުން ދިރިނޫޅޭ ފުޅާ ސަަރަޙައްދެކެވެ. ފެށުނީއްސުރެން ވަކި ރަށެއްގެ ގޮތުގައި އެ ރަށް ކިޔައި އުޅޭއިރު ކުރީގެ ރައީސް މުހައްމަދު ނަޝީދުގެ ވެރިކަމުގައި އެއީ ވަކި ފަޅު ރަށެއްގެ ގޮތުގައި ރަސްމީކޮށް ކަނޑައެޅިއެވެ.\nލާމަރުކަޒީ ގާނޫނުގެ ދަށުން ދައްޕަރަކީ ފިއްލަދޫ ކައުންސިލްގެ އިހްތިސޯސްގެ ހިމެނޭ ސަރަހައްދެއްގެ ގޮތުގައި ރައީސް އިބްރާހީމް މުހައްމަދު ސޯލިހް ނެރުއްވި ގަރާރަކުން ފުރަތަމަ ކަނޑައެޅުއްވިއެވެ. އެކަމަކު ފަހުން ގަރާރުން އެ ބައި އުނިކޮށް ފިއްލަދޫގެ އިހްތިސޯސްއިން ދައްޕަރު ނެގިއެވެ.\nމީސް މީޑިއާގައި "ސޭވް ދައްޕަރު" ނަމުގައި މީސް މީޑިއާ ކެމްޕޭނެއް ވެސް ދަނީ ކުރެވެމުންނެވެ. ފިއްލަދޫ ކައުންސިލްގެ އިހްތިސޯސުން ދައްޕަރު ވަކިކޮށްފައިވަނީ އެ ރަށު ކައުންސިލާއި ރަށު ރައްޔިތުންނާއި، އެ ސަރަހައްދު ހިމެނޭ ހއ. އަތޮޅު ކައުންސިލްގެ މަޝްވަރާއެއް ހޯދުމެއް ނެތިއެވެ.\nހއ. ދައްޕަރު މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nލާމަރުކަޒީ ގާނޫނުގައި ބުނާ ގޮތުން އަތޮޅުގެ ފަޅުތަކާއި ފަރުތަކާއި ފަޅު ރަށްތައް ފަދަ ގުދުރަތީ ވަސީލަތްތައް ބޭނުން ކުރާނެ ގޮތެއް ސަރުކާރަށް ކަނޑައެޅޭނީ އަތޮޅު ކައުންސިލާ މަޝްވަރާކޮށްގެންނެވެ. އަދި އަތޮޅުގައި ހިމެނޭ ހުރިހާ ގުދުރަތީ ވަސީލަތަކީ އެ އަތޮޅެއްގެ ކައުންސިލްގެ އިހްތިސޯސްގައި ހިމެނޭ ވަސީލަތްތަކެއް ގޮތުގައި ވެސް ލާމަރުކަޒީ ގާނޫނުގައި ކަނޑައަޅާފައި އޮވެއެވެ.\nފިއްލަދޫގެ މީހުން ދިރިނޫޅޭ ސަރަހައްދު ވަކިކޮށް "ދައްޕަރު" ސަރަހައްދު ފަޅު ރަށެއްގެ ގޮތުގައި 2010 ވަނަ އަހަރު ކަނޑައެޅީ ހއ. އަތޮޅުގެ ފަސް ރަށެއްގައި ހައުސިން ޔުނިޓު އަޅައިދޭ ބަޔަކަށް ދައްޕަރުގައި 50 ލަގްޒަރީ ވިލާ އެޅުމަށް ދިނުމަށް ކަމަށް ބުނެއެވެ. އެކަމަކު ނަޝީދުގެ ވެރިކަން ނިމި، ދެން އައި ސަރުކާރުތައް ހިނގައި ދިޔައި ވެސް އެ ކަން ތަންފީޒުނުކޮށެވެ.\nއެ މަސައްކަތް ނުފެށި އުޅެނިކޮށް ރައީސް އިބްރާހީމް މުހައްމަދު ސޯލިހްގެ މި ސަރުކާރުގެ ވިސްނުމަކަށް އޮތީ ދައްޕަރުގައި އަގުބޮޑު ގެތަކެއް އެޅުމަށް ފަހު، އެ ގަންނަ ބިދޭސީންނަށް ރެސިޑެންސީ ވިސާ ދޫކުރުމެވެ. "ސެކަންޑް ހޯމް ޓޫރިޒަމް" ނަމުގައި އިއުލާން ކުރި އެ މަޝްރޫއު ވެސް މިހާތަނަށް އައިއިރު އެއްވެސް އަމަލީ މަސައްކަތެއް ކުރެވިފައެއް ނެތެވެ.\nސެޕްޓެމްބަރު 21, 2021 12:31\nރައްޔިތުންނަށް ހިދުމަތެއް ނުލިބޭ އަބަދު ޕެޓިޝަން ހުށަހެޅުން ވާކަމެއްނޯވޭ، މުޅިންވެސް އުޅެނީ މާލިއްޔަތު ލޫޓުވާ ސިޔާސީ ވަފާތެރި ކެހިވެރި ޗޯރުން !


Gaidheennaa gulhey gothun gavaaidhuge beryn hoadhaa mauloomaathu media in nugenesdhinumah ehdijje | Mihaaru\nތަފާތު ކަންކަމާ ގުޅިގެން ހުކުމް ތަންފީޒު ކުރައްވަމުން ގެންދަވާ ބޭފުޅުންގެ ތެރެއިން (ކ-ވ) އަދާލަތު ޕާޓީގެ ރައީސް އިމްރާން އަބްދުﷲ، ކުރީގެ ރައީސް މުހައްމަދު ނަޝީދު އަދި ކުރީގެ ޑިފެންސް މިނިސްޓަރު މުހައްމަދު ނާޒިމް: މީގެ ތެރެއިން ނަޝީދު އުޅުއްވަނީ ރާއްޖެ އިން ބޭރުގައި.\nގައިދީންނާ ގުޅޭ ގޮތުން ގަވައިދުގެ ބޭރުން ހޯދާ މައުލޫމާތު މީޑިއާ އިން އާންމު ނުކުރުމަށް އެދިއްޖެ\n23 ޖުލައި 2017 - 20:28 32 comments\nޖަލުގައި ހުކުމް ތަންފީޒު ކުރަމުންދާ ސިޔާސީ ބޭފުޅުންގެ ފަރާތުން، އެކި ކަންކަމާ ގުޅޭ ގޮތުން ބަޔާންތައް އާންމު ކުރަމުންދާ މި ދަނޑިވަޅުގައި ކަރެކްޝަނަލް ސާވިސް އިން ނެރުނު ނޫސްބަޔާނެއްގައި ބުނީ، ހުކުމް ތަންފީޒު ކުރާ މީހުންނާ ބައްދަލު ކުރުމުގެ ކަންކަމުގައި އަމަލު ކުރުމަށް ދެ ގަވައިދެއް ގެޒެޓް ކޮށްފައިވާނެ ކަމަށެވެ. އެ ދެ ގަވައިދު ފިޔަވައި އެހެން ގަވައިދެއްގެ ދަށުން ގައިދީންނާ ބައްދަލު ނުކުރެވޭނެ ކަމަށް ވެސް ކަރެކްޝަނަލް ސާވިސްގެ ބަޔާނުގައިވެ އެވެ.\nގައިދީން ބަލަހައްޓާ އިދާރާގެ ބަޔާނުގައި ބަޔާންކުރާ ދެ ގަވައިދަކީ ގައިދީންނާއި ކުށުގެ ތުހުމަތުގައި ހައްޔަރުކޮށްފައި ތިބޭ މީހުންނަށާއި ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށް ލިބިދޭންޖެހޭ އަސާސީ ޚިދުމަތްތަކާއި އިނާޔަތްތަކާ ބެހޭ ގަވައިދާއި އެ މީހުންނަށް ފޯނުކުރުމާއި ސިޓީ ފަދަ ތަކެތި ފޮނުވުމާއި ލިބިގަތުމުގެ ގަވައިދެވެ.\n"ހުކުމް ތަންފީޒު ކުރާ މީހުންގެ ފަރާތުން އިސްވެ ދެންނެވުމުން ދެ ގަވައިދުގެ ބޭރުން އެހެން ގޮތަކަށް ހޯދާ ނުވަތަ ލިބިގަންނަ މައުލޫމާތަކީ ގަވައިދުން ބޭރުން ހޯދާފައިވާ ތަކެއްޗެވެ. އަދި އެފަދަ ތަކެތި މީޑިއާ މެދުވެރިކޮށް ނުފެތުރުމަކީ މި ސާވިސްގެ އެދުމެކެވެ. ޝަރުއީ ހުކުމެއް އައިސްފައިވާ ފަރާތްތަކާ ހަވާލާދީ އެއްވެސް ވާހަކައެއް ޝާއިއުކޮށް އާންމު ކުރަން ވާނީ އެކަމާ ގުޅޭ ގޮތުން ހެދިފައިވާ ގަވައިދުތަކާއި އުސޫލުތަކާ އެއްގޮތްވާ ގޮތުގެ މަތިންނެވެ،" ބަޔާނުގައިވެ އެވެ.\nކަރެކްޝަނަލް ސާވިސް އިން ވަނީ، ހުކުމް ތަންފީޒު ކުރަންޖެހޭ މީހުންގެ ތެރެއިން އެ އިދާރާއާ ހަވާލުނުވެ ތިބި މީހުން އެކަން ކުރުމަށް ވެސް އިލްތިމާސް ކޮށްފަ އެވެ.\nހުކުމް ތަންފީޒު ކުރަމުންދާ މީހުންގެ ތެރެއިން ފަހަކަށް އައިސް ސިޔާސީ ބޭފުޅުންގެ ފަރާތުން އަދި ބައެއް ފަހަރު އެ ބޭފުޅުން ސޮއިކުރައްވައި ބަޔާންތައް ނެރުއްވާފައި އެބަހުއްޓެވެ. މީގެ އިތުރުން އެފަދަ ބައެއް ބޭފުޅުން ސޮއިކުރައްވައި ކޯޓުތަކަށް ވެސް ތަފާތު ކަންކަމާ ގުޅިގެން ސިޓީތައް ފޮނުވާފައިވެ އެވެ.\nއިތުރު ލިޔުންތައް ގައިދީން ކަރެކްޝަނަލް ސާވިސް ރައީސް މުހައްމަދު ނަޝީދު އަހުމަދު އަދީބު ކުރީގެ މިނިސްޓަރު ނާޒިމް މުހައްމަދު ނާޒިމް\nއަދީބަށް ނުރައްކަލެއް ވެދާނެތީ ނަޝީދު ކަންބޮޑުވެއްޖެ\nގައިދީންގެ ޝަކުވާތަކެއް ނަޝީދަށް، މައްސަލަ ކޮމިޓީ އަށް


Amana Takafulah midhiya aharu libunu faidhaage 15 % bahan ninmaifi\nއަމާނާ ތަކަފުލް ފައިދާގެ 15 ޕަސެންޓް ބަހަން ނިންމައިފި\nއަމާނާ ތަކަފުލް އިން އަހަރީ އާއްމު ޖަލްސާ ބާއްވަނީ: މި ދިޔަ އަހަރު ފައިދާގެ 15 ޕަސެންޓް ބަހަން ވަނީ ނިންމާފަ -- ފޮޓޯ: އަމާނާ ތަކަފުލް\nއަމާނާ ތަކަފުލް މޯލްޑިވްސް އަށް މިދިޔަ އަހަރު ލިބުނު ފައިދާގެ 15 ޕަސެންޓް ބަހަށް ބޯޑުން ފާސްކޮށްފި އެވެ.\nރާއްޖޭގައި އެންމެ ފުޅާކޮށް އިސްލާމީ އިންޝުއަރަންސްގެ ހިދުމަތް ދެމުން ގެންދާ ކުންފުނި ކަމަށްވާ އަމާނާ ތަކަފުލް މޯލްޑިވްސް އިން އޮންލައިކޮށް ބޭއްވި އެ ކުންފުނީގެ އަހަރީ އާއްމު ޖަލްސާގައި ކުންފުނީގެ ޑިރެކްޓަރުންގެ ބޯޑުން ވަނީ މިދިޔަ އަހަރު އެ ކުންފުންޏަށް ލިބުނު ފައިދާ އިން ހިއްސާދާރުންނަށް ބޮޑު އަދަދެއް ބަހަން ނިންމާފަ އެވެ.\nއެ ކުންފުނީގެ ފައިދާ ބަހަން ނިންމާފައިވަނީ މިދިޔަ އަހަރުގެ ނޮވެމްބަރު މަހު އިންޓެރިމް ފައިދާގެ ގޮތުގައި ދޫކުރި 7.5 ޕަސެންޓް ހިމެނޭ ގޮތަށް ޖުމްލަ 15 ޕަސެންޓެވެ. މިއީ މިދިޔަ އަހަރު ބަހަން ނިންމި 12 ޕަސެންޓާ އަޅާ ބަލާއިރު ބޮޑު އިތުރު ވުމެކެވެ.\nއަމާނާތަކާފުލްގެ އާމްދަނީ އަދި ވިޔަފާރީގެ ފައިދާ އަންނަނީ އަހަރުން އަހަރަށް އިތުރުވަމުންނެވެ. މިދިޔަ އަހަރުގެ ވިޔަފާރީގެ ފައިދާ އިން ނަގާ ޓެކްސް ކެނޑުމުގެ ކުރިން 23 މިލިއަން ރުފިޔާ ލިބިފައިވެ އެވެ. އަދި ކުންފުނީގެ ޖުމްލަ އާމްދަނީގެ (ގްރޮސް ރިޓްން ޕްރީމިޔަމް) ގޮތުގައި ފާއިތުވި އަހަރު 127 މިލިއަން ދިވެހި ރުފިޔާ ލިބިފައިވެ އެވެ. މިއީ 2019 ވަނަ އަހަރަށް ބަލާއިރު ހަތް ޕަސެންޓް ދަށް މިންވަރެއް ކަމުގައި ވިޔަސް، ދުނިޔެ އަށް ދިމާވެފައިވާ އިގްތިސާދީ ހީނަރުކަމަށް ބަލާއިރު ރަނގަޅު ކުރިއެރުމެކެވެ.\nމިދިޔަ އަހަރު ބަދަލަށް 37 މިލިއަން ރުފިޔާ ދޫކުރި\nއެ ކުންފުނިން އިންޝުއަރަންސް ބަދަލުގެ ގޮތުގައި 37 މިލިއަން ރުފިޔާ މިދިޔަ އަހަރު ދީފައިވެ އެވެ.\nއެ ކުންފުނިން ބޭއްވި އޭޖީއެމްގައި ކުންފުނީގެ ޗެއާމަން ތައްޔިބު އަކުބަރު އަލީ ވިދާޅުވީ ޓޫރިޒަމް ދާއިރާ ވަރަށް ބޮޑަށް ބަރޯސާވެފައިތީ ރާއްޖޭގެ އެކި ސިނާއަތްތަކަށް ވަނީ ދަތުރުފަތުރުކުރުމުގައި ދިމާވެފައިވާ ހުރަސްތަކާއެކު ވަރަށް ބޮޑަށް އަސަރުކޮށްފައިވާ ކަމަށެވެ. އަދި ދުނިޔެ އަށް ދިމާވެފައިވާ ހާލަތުގެ ސަބަބުން ކުރިމަތިވެފައިވާ ގޮންޖެހުންތަކާއެކު ސިއްހީ ކުއްލި ނުރައްކަލުގެ ހާލަތާއެކު މި ފަހަރު ވެސް އަމާނާތަކާފުލް މޯލްޑިވްސް އިން ވަނީ މާލީގޮތުން އެކަށޭނެ ނަތީޖާއެއް ހާސިލްވެފައިވާ ކަމަށެވެ.\nއޭނާ އިތުރަށް ވިދާޅުވީ ކުންފުނީގެ ޖުމްލަ އާމްދަނީ ދަށްވި ނަމަވެސް ކުންފުނީގެ ޕީބީޓީ 60 ޕަސެންޓުގެ ކުރިއެރުމަކާއެކު 19.96 މިލިއަނަށް ރުފިޔާ އަށް އަރާފައިވާ ކަމަށެވެ. އަދި ކުންފުނީގެ އަމާޒަކީ ދެމެހެއްޓެނިވި ގޮތެއްގައި ކުރިއަށްދާ އިންޝުއަރަންސް ކުންފުންޏެއް ގޮތުގައި އޮވެ ކުންފުޏާ ގުޅުންހުރި ހުރިހާ ސްޓޭކްހޯލްޑަރުންގެ އުއްމީދުތައް ހާސިލް ކޮށް ދިނުން ކަމަށް ވިދާޅުވި އެވެ.\nއެ ކުންފުނީގެ މެނޭޖިން ޑިރެކްޓަރު ހަރީޒް ސުލައިމާން ވިދާޅުވީ ކުންފުނިން ގެންގުޅޭ ކަންކަން ތަޖުރިބާކުރުމުގެ ހަމަތަކުގެ ތެރެއިން މާކެޓަށް އަންނަ ބަދަލުތަކަށް ޖަވާބުދާރީ ވެވޭނެ އިސްތިރާޖީ ތަކެއް އެ ކުންފުނިން ވަނީ ބިނާކޮށްފަ އެވެ. މިކަމުގެ ސަބަބުން އެ ކުންފުނީގެ ވިޔަފާރި ފައިދާ ކުރިއަރާ ހިއްސާދާރުންނާ އަދިވެސް ކުންފުންޏާ ގުޅުންހުރި އެކިއެކި ފަރާތްތަކުގެ އުއްމީދުތަކަށް އިތުރު ތާޒާކަމެއް ގެނެސް ދީފައިވާ ކަމަށް އޭނާ ވިދާޅުވި އެވެ.\nމި އޭޖީއެމްގައި އަމަނާތަކަފުލްގެ ބޯޑަށް މިނިވަން ދެ މެންބަރުން އައްޔަން ކޮށްފައިވެ އެވެ. އަލަށް ކުންފުނީގެ ބޯޑަށް އައްޔަންކުރައްވާފައިވަނީ އަހްމަދު އަލާއު އަލީ އާއި އަހްމަދު އިނާޒް އެވެ. އަމާނާ ތަކަފުލްއަކީ ރާއްޖޭގައި ފުލީފްލެޖު އިސްލާމީ އިންޝުއަރަންސް ހިދުމަތްދޭ ހަމައެކަނި ކުންފުންޏެކެވެ.\nސީއެމްޑީއޭ ސްޓޮކް އެކްސްޗޭންޖް އަމާނާ ތަކާފުލް


Champion Team Akah 75.000 Rufiya Ge Faisaage Inamaai Eku Bahvva TNT Futsal Challenge Gai Baiverivumuge Furusathu Hulhuvaalaifi ޗެމްޕިއަންޓީމް އަކަށް 75،000 ރުފިޔާގެ ފައިސާގެ އިނާމާއި އެކު ބާއްވާ ޓީއެންޓީ ފުޓްސަލް ޗެލެންޖުގައި ބައިވެރިވުމަށް ހުޅުވާލައިފި – Huvadhoo News Champion Team Akah 75.000 Rufiya Ge Faisaage Inamaai Eku Bahvva TNT Futsal Challenge Gai Baiverivumuge Furusathu Hulhuvaalaifi Huvadhoo News\nޗެމްޕިއަންޓީމް އަކަށް 75،000 ރުފިޔާގެ ފައިސާގެ އިނާމާއި އެކު ބާއްވާ ޓީއެންޓީ ފުޓްސަލް ޗެލެންޖުގައި ބައިވެރިވުމަށް ހުޅުވާލައިފި\nޖުލައި މަހުގެ 22 ވަނަ ދުވަހު ބޭއްވުމަށް ހަމަޖެހިފައިވާ "ޓީއެންޓީ ފުޓްސަލް ޗެލެންޖް 2022" ގެ ޕޯސްޓަރެއް\nހުވަދުއަތޮޅަށް ހުޅުވާލައިގެން މިހާތަނަށް ބޭއްވޭ އެންމެ ބޮޑު ފުޓްސަލް މުބާރާތް “ޓީއެންޓީ ފުޓްސަލް ޗެލެންޖް 2022″ގައި ބައިވެރިވުމުގެ ފުރުޞަތު ހުޅުވާލައިފިއެވެ.\nމި އަހަރުގެ ޖުލައި މަހުގެ 22 ވަނަ ދުވަހު ބޭއްވުމަށް ހަމަޖެހިފައިވާ މި މުބާރާތަކީ ކްލަބް ޓީއެންޓީ އާއި ގދ. ވާދޫ ކައުންސިލާއި ގުޅިގެން ބާއްވާ މުބާރާތެކެވެ.\nމިމުބާރާތާއި ގުޅޭގޮތުން “ހުވަދޫ ނިއުސް” އަށް މައުލޫމާތުދެމުން ކްލަބް ޓީއެންޓީގެ މީޑިއާ ކޯޑިނޭޓަރ ނާފީ އިބްރާހީމް ބުނީ މުޅި ހުވަދުއަތޮޅަށް ހުޅުވާލައިގެން ބޭއްވޭ މި މުބާރާތުގައި ކޮންމެ ރަށަކުންވެސް އެއް ޓީމަށްވުރެ ގިނަޓީމްތަކަށް ބައިވެރިވެވޭނެ ކަމަށެވެ.\nނާފީ ބުނީ މުބާރާތުގައި ބައިވެރިވުމަށް ޝައުވެރިވާ ޓީމްތަކަށް މި މުބާރާތުގައި ބައިވެރިވުމަށް ފަސޭހަ އިންތިޒާމްތަކެއް ހަމަޖައްސާފައިވާ ކަމަށާއި، އެގޮތުން ޓީމުތަކުން ބޭނުންނަމަ އެކަމަޑޭޝަންގެ ކަންކަމުގައި ވެސް އިންތިޒާމު ކުރާ ފަރާތުން އެހީތެރިކަން ފޯރުކޮށްދެވޭނެ ކަމަށެވެ.\n“ޓީއެންޓީ ފުޓްސަލް ޗެލެންޖް 2022” ގައި ބައިވެރިވުމަށް ބޭނުންވާ ޓީމުތަކުން ރަޖިސްޓްރީ ފީއެއްގެ ގޮތުގައި 5،000ރުފިޔާ ދައްކަންޖެހެއެވެ. އެގޮތުން މުބާރާތުގައި ބައިވެރިވާން ބޭނުންވާ ފަރާތްތަކުން www.tntfutsalchallenge.com މި ލިންކް މެދުވެރިކޮށް ރަޖިސްޓަރ ކުރެވޭނެ ކަމަށް އޭނާ ބުންޏެވެ.\nމުޅި އަތޮޅަށް ހުޅުވާލައިގެން ބާއްވާ މިމުބާރާތް ކުޅެން ހަމަޖެހިފައިވަނީ ގދ.ވާދޫގައެވެ. ވާދޫއަކީ “ގޯލްޑަން ފުޓްސަލް ޗެލެންޖް 2022” ގދ.ގެ ޗެމްޕިއަން ޓީމެވެ. އަދި ޒޯން6ވެސް ޗެމްޕިއަން ޓީމެވެ.\nމިމުބާރާތުން އެއްވަނައަށްދާ ޓީމަކަށް 75،000 ރުފިޔާގެ ފައިސާގެ އިނާމެއް ދިނުމަށް ހަމަޖެހިފައިވާ ކަމަށް މުބާރާތް އިންތިޒާމުކުރާ ފަރާތުން ބުނެއެވެ.\nޓީއެންޓީ ފުޓްސަލް ޗެލެންޖް


29 މޭ 2021 - 10:25 2\nރުޅީގެ އިހުސާސްވުމަކީ ވެދާނެ ކަމެކެވެ. ރުޅިއަކީ އިންސާނުންގެ އިހުސާސެކެވެ. ރުޅީގެ އިހުސާސްއާ ނުލައި އުޅުމަކީ އިންސާނަކަށް ކުރެވިދާނެ ކަމެއް ނޫނެވެ. އެކަމަކު ރުޅިއަށް އިޖާބަނުދީ ރުޅީގެ ވަގުތުގައި ނަފުސުގެ މައްޗަށް ބާރު ހިންގުމަކީ އެއީ އިސްލާމްދީން ގޮވާލާ ގޮތެވެ. ތަގުވާވެރިންގެ ސިފަތައް ބަޔާންކުރައްވަމުން، އާލްއިމްރާން ސޫރަތުގެ 134 ވަނަ އާޔަތުގައި ބަޔާންކުރައްވަ އެވެ.\n"...އަދި، ރުޅި މަތަކޮށް ހިފަހައްޓާ މީހުންނެވެ. އަދި، މީސްތަކުންނަށް މާފުކުރާ މީހުންނެވެ. އިހްސާންތެރިންދެކެ ﷲ ލޯބިވެވޮޑިގެންވެ އެވެ."\nއެހެންވީމާ ތަގުވާވެރިކަމުގެ ސިފަ ބޭނުންނަމަ ސަމާލުވާންވީ ރުޅީގެ އިހުސާސް އެހެން މީހުންނަށް ނުދެއްކުމަށެވެ. ހަމައެކަނި އެހެން މީހުންނަކަށް ނޫނެވެ. ތިމާގެ ރުޅީގެ އިހުސާސް ތިމާއަށް ވެސް ނުދެއްކުމަށެވެ. ބޭނުންވަނީ ރުޅި މަތަކޮށް ހިފެހެއްޓުމެވެ. ރުޅީގެ ސަބަބުން ނަތީޖާއެއް ނުކުންނާނެ ފަދަ ކަމެއް ނުކުރުމެވެ. އަދި ބަހެއް ވެސް ނުބުނުމެވެ.\nހެޔޮކަކަމަކަށް ވަސިއްޔަތްކުރުމަށް މާތް ނަބިއްޔާގެ އަރިހުގައި ބޭކަލަކު ދެންނެވިއެވެ. ހަދީސް ކުރެއްވި އެވެ. "ރުޅިނާންނާށެވެ!"\nދެން އެމީހަކު ތަކުރާރުކޮށް އިތުރު ކަންކަން ބުނެދެއްވުމަށް ދެންނެވި އެވެ. ހަދީސް ކުރެއްވި އެވެ. "ރުޅިނާންނާށެވެ." - ރަވާހުލްބުހާރީ -\nރުޅި ނައުމަށް ދެވޭ ނަސޭހަތް އެތައްގިނަ ނަސޭހަތަށް ފުދޭކަމުގައި މާތް ނަބިއްޔާ ހެއްދެވީ ސަބަބެއް އޮވެގެންނެވެ. ރުޅިއަކީ ވަރަށް ގިނަ ނުބައިތަކުގެ ފެށުމެއް ކަމުގައި ވާތީ އެވެ. ބަނގުރާއަކީ ނުބައިތަކުގެ މަންމައަށް ވަނީ ބަނގުރާ ބޯ މީހާގެ ބުއްދި ލުހިގެންދާތީ ކަމަށް ވާނަމަ، ރުޅިއަކީ ވަރަށް ގިނަ ނުބައިތަކުގެ ފެށުމެއް ކަމުގައި ވާ ސަބަބު ވަރަށް ސާފެވެ.\nރުޅިނާންނާށޭ ހަދީސް ކުރެއްވި ބަސްފުޅު އިލްމުވެރިން މާނަކުރައްވައި ތަރުޖަމާކުރައްވަނީ އޭގެ ލަފުޒީ މާނައަށްވުރެ ފުޅާކޮށެވެ. އިމާމް ހައްތާބީ ވިދާޅުވެފައިވެ އެވެ. އެބަސްފުޅުގެ މުރާދަކީ ރުޅީގެ ސަބަބުތަކަށް ހުށަހެޅި ނުގަތުމާއި ރުޅިއަށް މެދުވެރިވެދާނެ ކަންކަމަށް ހުށަހެޅި ނުގަތުމެވެ. ނުވަތަ ރުޅީގެ އިހްސާސް އަމުރުކުރާ ގޮތަށް ނުހެދުމެވެ. ބުނާ ބަހާއި ކުރާ ކަންތަކުގައި ރުޅީގެ އިހުސާސް ދައްކާ މަގުން ނުހިނގުމެވެ.\nއެހެން ބޭކަލަކު މާތް ނަބިއްޔާގެ އަރިހުގައި ދެންނެވިއެވެ. އޭ މާތް ﷲ ގެ ރަސޫލާ އެވެ. އެކަމެއް ކުރުމުން ތިމަން ސުވަރުގެ ވަންނާނެ ކަމެއް ބުނެދެއްވާށެވެ. ހަދީސް ކުރެއްވި އެވެ. "ރުޅިނާންނާށެވެ. އޭރަށް ތިބާ ސުވަރުގެ ވަންނާނެ އެވެ." - ރަވާހުއްތަބަރާނީ -\nބުހާރީ ރިވާކުރެއްވި އެހެން ހަދީސެއްގައި ވެ އެވެ. ގަދަފަދަ މީހަކީ އަނެއް މީހާ ބިންމައްޗަށް ވައްޓާލެވޭ މީހާއެއް ނޫނެވެ. އެކަމަކު ގަދަފަދަ މީހަކީ ރުޅި އަންނަ ވަގުތު ނަފުސުގެ މައްޗަށް ވެރިކަން ހިންގާ މީހާ އެވެ."\nމި ދެ ހަދީސް ބަސްފުޅަށް ވިސްނާލުމުން ރުޅި މައިތިރިކުރުމާއި ރުޅީގެ ވަގުތުގައި ސަމާލުވެގެން ހުރުމަކީ އާދައިގެ މީހަކަށް ކުރެވޭނެ ކަމެއް ނޫންކަން އެނގެ އެވެ. އަދި އެކަމަކީ އެހާ ދަރުމަ ބޮޑު ކަމެއްކަން ވެސް އެނގެ އެވެ. އަދި އެހާ ބުރައުނދަގުލުން އެކަންކުރާ ކަމަށްޓަކައި އެކަން ގެނެސްގަންނަ މީހާއަށް ބަދަލުގެ ގޮތުގައި ލިބެވޭ އިނާމަކީ އެހެން އެކައްޗެއް ނޫނެވެ. މާތް ﷲ ގެ ސުވަރުގެއެވެ. ތާއަބަދުގެ އުފާވެރިކަމެވެ.\nތިމާ ނަފުރަތުކުރާ މީހާއާ ދިމާއަށް ކާކުކަން ނޭނގޭ ގޮތަށް ނުވަތަ ފާޅުގައި ވިޔަސް ޓްވީޓަކުން ނޫނީ ސީދާ ބަހުން އެއްޗެހި ގޮވާލުމަކީ ރުޅީގެ ވަގުތުގައި ފަސޭހަކަމެކެވެ. މީހަކަށް ހަމަލާއެއްދީ އަނިޔާއެއް ދިނުމަކީ ރުޅީގެ ވަގުތުގައި ކުރަން އެންމެ ފަސޭހަ ކަންތަކެވެ. އުނދަގޫ ކަމަކީ ރުޅި މައިތިރިކުރުމެވެ. އެކަމަކު ސަވާބާއި ދަރުމަހުރީ ރުޅި އަންގާ ގޮތް ނުހެދުމުގަ އެވެ. ސުވަރުގެ ލިބެނީ އޭރުންނެވެ.\nރުޅި މައިތިރިކޮށް ހިފެހެއްޓުމަކީ އުނދަގޫ ކަމެއް ކަމަށް ވާތީ، އެއީ ކޮންމެ ފަހަރަކު އެއް ވަސީލަތަކުން ކުރެވިދާނެ ކަމެއް ނޫނެވެ. އެހެންކަމާއެކު ހާލަތާއި ގުޅޭ ގޮތުން ރުޅި ކޮންޓްރޯލްކުރުމަށް ކުރެވިދާނެ ތަފާތު އެތައް ކަމަކަށް އަހަރެމެންގެ މާތް ނަބިއްޔާ އިރުޝާދު ދެއްވާފައި ވެ އެވެ. އެއް ކަމަކީ ރުޅި އަންނަ ވަގުތު އައޫޒު ކިޔުމެވެ. އައޫޒުގެ އިބާރާތުގައި ހިމެނޭ މާނައަކީ ޝައިތާނާގެ ކިބައިން މާތް ﷲ ގެ ހަޒުރަތުން ރައްކާތެރިކަމަށް އެދެވޭ އިބާރާތެކެވެ. އެހެންވީމާ އައޫޒު ކިޔުމުގައި ސަމާލުވާންޖެހޭ ކަމެއްވެ އެވެ. އެއީ ތިމާ ރުޅި އަންނަ ވަގުތު ޝައިތާނާއަށް ތިމާއަށް ކޮންމެ ލަނޑެއް ވެސް ދެވިދާނެކަމަށް ގަބޫލުކުރުމާއެކު ތިމާ އެކަމަށްޓަކައި ﷲ ގެ ހަޒުރަތުން ރައްކާތެރިކަމަށް އެދިގަންނަނީކަން ގަބޫލުކޮށްގެން ހުރެ އައޫޒު ކިޔުމެވެ. އިމާމް އަހުމަދު ރިވާކުރައްވާފައިވާ ހަދީސެއްގައި، ރުޅީގެ ވަގުތުގައި ހަނުހުރުމަށް މާތް ނަބިއްޔާ އިރުޝާދުދެއްވާފައި ވާކަމަށް ވެ އެވެ. އަދި އެހެން ބަސްފުޅެއްގައި މާތް ނަބިއްޔާ އިރުޝާދުދެއްވަނީ ކޮޅަށް ހުއްޓައި ރުޅި އައިނަމަ އިށީނުމަށާއި އިށީނދެ އިންދާ ރުޅިއައި ނަމަ އޮށޯތުމަށެވެ.\nހުލާސާއަކީ ރުޅީގެ ވަގުތުގައި އެއްވެސް ކަމެއް ނުކުރެމެވެ. ރުޅީގެ ވަގުތުގައި އައޫޒުކިޔަން އާދަކުރުމުން ގޯސް ބަހެއް ނުބުނެ ހިފެހެއްޓެއެވެ. އަދި މާނަޔަށް ވިސްނައިގެން އައޫޒު ކިޔަން އާދަކޮށްފިނަމަ ރުޅީގެ އިހުސާސް ދުރުކޮށްލެވޭނެމެ އެވެ. ރުޅީގެ ވަގުތުގައި ހަނުހުރުމުން ވެސް އެމަގުސަދު ހާސިލުވެ އެވެ. ކޮޅަށް ހުއްޓާ ރުޅި އައުމުން އިށީނދެއްޖެނަމަ ރުޅީގެ ނަތީޖާއަށް ހުރަސްއެޅެ އެވެ. އިށީނުމަކީ ކޮޅަށް ހުންނަ މީހާގެ ހަރަކާތުގެ ހުއްޓުވާލުމެކެވެ. އޮށޯވެތުމަކީ އިށީނދެ އިން މީހާގެ ހަރަކާތުގެ ހުއްޓުވާލުމަކާއި ލަސްކޮށްލުމަކާއި މަޑުޖައްސާލުމެކެވެ.\nރުޅި މައިތިރިކޮށް ހިފެހެއްޓުން އަހަރެމެން އެންމެންގެ ކިބައިގައި އާދަކުރެވިއްޖެނަމަ، ޒުވާބުތައް ހުއްޓުވިދާނެ އެވެ. މާރާމާރީތައް ހުއްޓުވިދާނެ އެވެ. ގެވެށި އަނިޔާއަށް ނިމުން ގެނެވިދާނެ އެވެ. ޓެރަރިޒަމް ފިލުވައިލެވިދާނެ އެވެ. އެކަކު އަނެކަކަށް ހިނިތުންވުމާއެކު ހަމަޖެހިގެން ދިއިރުޅެވޭނެ ވެއްޓެއް ބިނާކުރެވިދާނެ އެވެ. މާތް ﷲ ރުއްސުންލެއްވި އުމަރު ބުން އަބްދުލްއަޒީޒް ވިދާޅުވެފައި ވެ އެވެ. އަމިއްލައެދުމާއި ރުޅިއާއި ދަހިވެތިކަމުން ސަލާމަތްވެއްޖެ މީހާ ކާމިޔާބުހޯދައިފި އެވެ.


ހުރިހާ ގޮތަކުންވެސް ރާއްޖެއަށް އެންމެ އެހީވީ ޗައިނާއިން – ޖާބިރު - DhiDaily\nހުރިހާ ގޮތަކުންވެސް ރާއްޖެއަށް އެންމެ އެހީވީ ޗައިނާއިން – ޖާބިރު\nކާށިދޫ ދާއިރާގެ މެންބަރު ޖާބިރު\nރާއްޖެއަށް ހުރިހާ ގޮތަކުންވެސް އެންމެ ހެޔޮ އެދޭ ގައުމަކީ ޗައިނާ ކަމަށާއި، ރާއްޖެއިން ވެސް އެންމެ ހެޔޮ އެދެން ޖެހޭނެ ގައުމަކީ ޗައިނާ ކަމަށް ދިވެހި ރައްޔިތުންގެ ޕާޓީގެ ލީޑަރު އަދި ކާށިދޫ ދާއިރާގެ މަޖިލިސް މެމްބަރު އަބްދުﷲ ޖާބިރު ވިދާޅުވެއްޖެއެވެ.\nޗައިނާގެ އެމްބަސީ އިން ނިކުމެ ވަޑައިގެން ނޫސްވެރިނަށް މައުލޫމާތު ދެއްވަމުން އެމަނިކުފާނު ވިދާޅުވީ ޗައިނާ އަކީ ރާއްޖޭގެ ހަޔާތުގައި ވަރަށްވެސް މުހިއްމު ގައުމެއް ކަމަށާއި، ރާއްޖޭގެ ތަރައްގީއަށް ޗައިނާއިން ކޮށްދިން އަގު ނުކުރެވޭ ހިދުމައްތަށް އަބަދުވެސް ދިވެހިން ހަނދާނުގައި ބަހައްޓަން ޖެހޭނެ ކަމަށެވެ. މީގެ އިތުރުން އެމަނިކުފާނު ވިދާޅުވީ ޗައިނާގެ ސަރުކާރުގެ އިތުރުން ޗައިނާގެ ވިޔަފާރަވެރިން ރާއްޖޭގައި ފައްޓަވާފައި ހުރި އިންވެސްޓްމަންޓުތައް ހުއްޓިފައި ވުމަކީ އެމަނިކުފާނު ކަންބޮޑުވެލައްވާ ކަމެއްކަމަށެވެ.\nމީގެ އިތުރުން ނޫސްވެރިންނަށް މައިލޫމާތު ދެއްވަމުން ޖާބިރު ވިދާޅުވީ، ރައީސް ޔާމީންގެ ވެރިކަމުގައި ރާއްޖެއާއި ޗައިނާއާއި ދެމެދު ވެވުނު މިނިވަން ވިޔަފާރީގެ އެއްބަސް ވުން ހުއްޓުފައި އޮތުމަކީ، ދިވެހި ވިޔަފާރަ ވެރިންނަށް ގެއްލުން ލިބޭނެ ކަމެއް ކަމަށާއި، އުއްމީދު ކުރަނީ މިސަރުކާރުން އަލުން މިނިވަން ވިޔަފާރީގެ އެއްބަސްވުމާއި އެއްގޮތަށް އަމަލު ކުރެއްވުން ކަމަށެވެ.\nފެބްރުއަރީ މަހު ދުނިޔެއަށް ކޮވިޑް-19 އައީ، އޭރުވެސް ދެއްކީ ފިޔަވަޅު އަޅަން ޖެހޭނީ ޒިންމާދާރު ކޮށޭ. މުޅި ދުނިޔޭގަވެސް ފައިނޭންޝަލް އިންޖީނަކީ. ދެން ޗައިނާއިން ރާއްޖެއަށް އެހީ ހޯދުމާއި އެކަންކަމުގެ މައްޗަށް ކުރީ ސަރުކާރުން އޮންނާނީ އެއްބަސްވުމެއް ހަދާފައި. ފްރީޓްރޭޑް އެގްރީމެންޓް ޗައިނާ އާއި ދިވެހިރާއްޖެ އާއި އެއްކޮށް އޮންނާނެ.“ އޭނާ ވިދާޅުވިއެވެ.\nރާއްޖޭގައި ކޮވިޑް-19 ކޮންޓްރޯލް ނުކުރެވި ވޭދަނަ (ކޭސް)ތައް އިތުރުވަމުން ދާއިރު، ޗައިނާ ފަދަ ގައުމަކުން އެހީތެރިކަން ހޯދައިގެން ކޮވިޑް ކޮންޓްރޯލްކުރުން މުހިންމު ކަމަށް ޖާބިރު ވިދާޅުވިއެވެ.\nއަދި ރާއްޖެއަށް ލިބޭ އެހީ ރަނގަޅަށް މެނޭޖްކޮށްގެން، ހަރުދަނާ ފިޔަވަޅުތަކެއް އަޅައިގެން ނޫނީ، އިގްތިސާދު ރަނގަޅު ނުވާނެ ކަމަށް އޭނާ ވަނީ ފާހަގަކުރައްވާފައެވެ. މީގެ އިތުރުން އޭނާ ވަނީ ވަރަށް އަވަހަށް ރާއްޖެއަށް ލިބޭ ހިލޭ އެހީ އާއި، ފޮރިން ޕޮލިސީ އާއި މެދު ފޮރިން މިނިސްޓަރު އަބްދުﷲ ޝާހިދާއި ސުވާލުކުރައްވާނެމަަށް ވިދާޅުވެފައެވެ.


އައުސްޓިން ވަނީ އަދިވެސް އަފްޣާނިސްތާނުގައި ހަމަނުޖެހުންތައް ގިނަކަން ފާހަގަކުރައްވާފައި\nމި ދަތުރުފުޅުގައި އަފްޣާނިސްތާނުގެ ރައީސް އަފްރަޝް ގާނީއާ ވަނީ ބައްދަލުކުރައްވާފައި\nމި ދަތުރުފުޅުކޮށްފައި މިވަނީ އަފްޣާނިސްތާނުގައި ތިބި އެމެރިކާގެ ސިފައިން އެގައުމުން ބާލާނެކަމަށް ބުނެފައިވާ ތާރީހު ގާތްވެފައި ވަނިކޮށް\n22 މާރޗް 2021 | ހޯމަ 07:00\nއެމެރިކާގެ ޑިފެންސް ސެކްރެޓަރީ ލޮއިޑް އައުސްޓިން\nއެމެރިކާގެ ޑިފެންސް ސެކްރެޓަރީ ލޮއިޑް އައުސްޓިން އަފްޣާނިސްތާނަށް ކުއްލި ދަތުރެއް ކުރައްވައިފިއެވެ.\nޑިފެންސް ސެކްރެޓަރީ އަފްޣާނިސްތާނަށް ދަތުރުފުޅެއް ކުރައްވާނެކަން ކުރިން ހާމަކޮށްފައިނުވާ އިރު، މި ދަތުރުފުޅުކޮށްފައި މިވަނީ އަފްގާނިސްތާނުގައި ތިބި އެމެރިކާގެ ސިފައިން އެގައުމުން ބާލާނެކަމަށް ބުނެފައިވާ ތާރީހު ގާތްވެފައި ވަނިކޮށެވެ.\nބީބީސީގައި ރިޕޯޓްކޮށްފައިވާ ގޮތުގައި ލޮއިޑް އައުސްޓިންގެ މި ދަތުރުފުޅުގައި އަފްޣާނިސްތާނުގެ ރައީސް އަފްރަޝް ގާނީއާ ވަނީ ބައްދަލުކުރައްވާފައެވެ. އަދި ހަނގުރާމަ ނިމުމަކަށް ގެނައުމާ ގުޅޭގޮތުން ވާހަކަދައްކަވާފައި ވީނަމަވެސް މިހާރު އާންމުކޮށްފައިވާ ތާރީހާ ހަމައަށް އަފްޣާނިސްތާނުގައި ތިބި އެމެރިކާގެ ސިފައިން އެގައުމުން ބޭލުމާ ގުޅޭގޮތުން ވާހަކަދައްކަވާފައެއް ނުވެއެވެ.\nއައުސްޓިން ވަނީ މިހާރު ސަމާލުކަން ދޭންވީ ހަމަނުޖެހުންތައް ހުއްޓުވުމަށް ހުރިހާ ފަރާތްތައް ގުޅިގެން މަސައްކަތްކުރުމަށް ކަމަށް ވިދާޅުވެފައެވެ. އަދި ނިއުޔޯކް ޓައިމްސް އަށް ދިން އިންޓަވިއުގައި އައުސްޓިން ވަނީ އަދިވެސް އެގައުމުގައި ހަމަނުޖެހުންތައް ގިނަކަން ފާހަގަކުރައްވާފައެވެ.\nއަފްޣާނިސްތާނުގައި ތިބި އެމެރިކާގެ ސިފައިން އެގައުމުން ބޭލުމަށް އެއްބަސްވުމަކަށް ގޮސްފައި ވަނީ 2020 ވަނަ އަހަރުގެ ފެބްރުއަރީ މަހުއެވެ. އެއީ އެމެރިކާގެ ކުރީގެ ރައީސް ޑޮނާލްޑް ޓްރަމްޕު ތާލިބާނުންނާ އެކުވެފައިވާ އެއްބަސްވުމެކެވެ. މި އެއްބަސްވުމުގެ ދަށުން މި އަހަރުގެ މެއި 1 ގެ ކުރިން އަފްޣާނިސްތާނުގައި ތިބި އެމެރިކާ ސިފައިން ފައިބާންޖެހޭނެއެވެ.\nއެމެރިކާ އާއި ތާލިބާނުންނާ ދެމެދު ވެފައިވާ މި އެއްބަސްވުމާ އެއްގޮތަށް ތާލިބާނުން އަމަލުކުރަމުންދޭތޯ ނުވަތަ ނޫންތޯ އައުސްޓިން ހާމަކުރައްވާފައެއް ނުވެއެވެ.\nއެމެރިކާގެ 2،500އެއްހާ ސިފައިން ދަނީ އަދިވެސް ދަނީ އަފްޣާނިސްތާނުގައި ހަރަކާތްތެރިވަމުންނެވެ.\nއަފްޣާނިސްތާނުގެ ސުކޫލަކަށް ދިން ބޮމުގެ ހަމަލާއެއްގައި މަރުވި މީހުންގެ އަދަދު 58ށް


ޓޫރިޒަމާއި ހެލްތްގެ އޮޑިޓް ރިޕޯޓާއި ގުޅިގެން މަޖިލީހަށް ކުއްލި މައްސަލައެއް – Dhuvas Online\nވިލިމާލޭ ދާއިރާގެ މެންބަރު އަހުމަދު އުޝާމް -- ފޮޓޯ: މަޖިލީސ\nޓޫރިޒަމާއި ހެލްތްގެ އޮޑިޓް ރިޕޯޓާއި ގުޅިގެން މަޖިލީހަށް ކުއްލި މައްސަލައެއް\nޓޫރިޒަމް މިނިސްޓްރީ އާއި ހެލްތް މިނިސްޓްރީގެ އޮޑިޓް ރިޕޯޓާއި ގުޅިގެން ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފި އެވެ.\nމި މައްސަލަ ހުށަހެޅުއްވީ ވިލިމާލޭ ދާއިރާގެ މެމްބަރު އަހުމަދު އުޝާމް އެވެ.\nއުޝާމް ހުށަހެޅުއްވި މައްސަލައިގަ ބުނެފައިވަނީ ސަރުކާރުގެ މިނިސްޓްރީތަކުން ހަރަދު ކުރުމުގައި ރައްޔިތުންނަށް އޮޅުވާލައި ރައްޔިތުންގެ ފައިސާއިން ވައްކަން ކޮށްފައިވާ ކަމަށެވެ. އުޝާމް ވިދާޅުވެފައިވާ ގޮތުގައި މާލިއްޔަތު ގަވާއިދާ ހިލާފަށް ގިނަ ކަންތައްތަކެއް ހެލްތު މިނިސްޓްރީ އާއި ޓޫރިޒަމް މިނިސްޓްރީން ކޮށްފައިވާ ކަން ހާމަވާކަމަށެވެ.\nއަދި އެ ކަންކަން އޮޅުވައިލަން އެ މިނިސްޓްރީތަކުން ދޮގު މައުލޫމާތު ކުރިން ދީފައިވާ ކަމަށް އުޝާމް ވިދާޅުވެފައިވެ އެވެ.\nއޭނާ ވިދާޅުވީ މިކަމުގެ ދައުލަތުގެ އިސްވެރިންގެ އިހުމާލު އޮތްކަން ހާމަވާ ކަމަށެވެ. އަދި މިހާރުން މިހާރަށް މިކަމާއި ގުޅިގެން މުއައްސަސާތަކުން ފިޔަވަޅުއަޅަން ޖެހޭ ކަމަށް ވިދާޅުވި އެވެ.\nކޮވިޑް 19 އާ ގުޅިގެން ސަރުކާރުގެ ވުޒާރާތަކުން ހަރަދުތައް ކުރުމުގައި ރައްޔިތުންނަށް އޮޅުވާލައި، ރައްޔިތުންގެ ފައިސާއިން ވައްކަންކޮށްފައިވާ މައްސަލައިގައި ރައްޔިތުންގެ މަޖިލީހަށް ހުށަހެޅި ކުއްލި މައްސަލަ.👇🏾 pic.twitter.com/OanN3oMlGK\n— Ahmed Usham (@a_usham) August 17, 2020\nއޮޑިޓާ ޖެނެރަލް ހަސަން ޒިޔަތު ނެރުއްވާފައިވާ އޮޑިޓް ރިޕޯޓުތަކުގައި ވަނީ ދައުލަތުގެ މާލިއްޔާއިން ބޮޑެތި ހަރަދުތަކެއް ކޮރަޕްޝަނަށް މަގުފަހިވާގޮތަށް ކޮށްފައިވާކަން ހާމަކުރައްވާފައި އެވެ. މި މައްސަލަތައް މަޖިލީހުން ވަކި ވަކިން ބެލުމަށް ވަނީ ނިންމާފައި އެވެ.\nމީގެ ތެރެއިން ހެލްތް މިނިސްޓްރީން ކޮރަޕްޝަންގެ އަމަލެއް ހިންގާފައިވޭތޯ ބަލަން އޮޑިޓެއް ކޮށްދިނުމަށް އެދުނީ ރައްޔިތުންގެ މަޖިލީހުންނެވެ.


Dhuniyege thaareehugai gaumee team ah emme gina gaol jahaidhin kulhuntheriyakah Ronaldo - One Online\nރޭގެ މެޗުގައި ގޯލް ޖަހައި، ރޮނާލްޑޯ އުފާފާޅުކުރަނީ --- ފޮޓޯ/ ޓްވިޓާ\nއަލީ ދާއީގެ ރެކޯޑު މުގުރާލައި ގައުމީ ޓީމަށް އެންމެ ގިނަ ގޯލް ޖަހައިދިން ކުޅުންތެރިޔާގެ މަގާމަށް ރޮނާލްޑޯ\nދުނިޔޭގެ ތާރީހުގައި މިހާތަނަށް ގައުމީ ޖާޒީގައި އެންމެ ގިނަ ގޯލް ޖަހައިދިން ކުޅުންތެރިޔަކަށް ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ ވެއްޖެއެވެ.\nޕޯޗުގަލްއިން ރޭ ރިޕަބްލިކް އޮފް އަޔާލޭންޑާ ދެކޮޅަށް ކުޅުނު ވޯލްޑް ކަޕް ކޮލިފިކޭޝަން މެޗުގައި ރޮނާލްޑޯ ވަނީ ދެ ގޯލް ޖަހައިފައެވެ. ޕޯޗުގަލްއިންއިން ރޭގެ މެޗު 2-1 އިން ކާމިޔާބު ކޮށްފައިވާއިރު، ރޮނާލްޑޯގެ ދެ ގޯލަކީ ފަހު ފަސް ވަރަކަށް މިނެޓު ތެރޭގައި ޖެހި ދެ ގޯލެވެ. މެޗުގެ ފުރަތަމަ ހާފްގައި ލިބުނު ޕެނަލްޓީއަކުން ރޮނާލްޑޯއަށް ރެކޯޑު މުގުރެން އޮތް ނަމަވެސް އެ ޕެނަލްޓީ ވީ ނާކާމިޔާބެވެ.\nރޭގެ މެޗުގައި ނަތީޖާ އަނބުރާލަން ރޮނާލްޑޯ ޖެހި ދެގޯލާއެކު ގައުމީ ޖާޒީގައި އޭނާ ވަނީ 111 ގޯލް ޖަހާފައެވެ. ރޮނާލްޑޯ މުގުރާލާފައި ވަނީ އީރާންގެ އަލީ ދާއީގެ ތާރީހީ ރެކޯޑެވެ.\nއެންމެފަހުން ބޭއްވި ޔޫރޯގެ ގްރޫޕް ސްޓޭޖުގެ ފަހު މެޗުގައި ޕޯޗުގަލްއިން ފްރާންސާ ދެކޮޅަށް ކުޅުނުއިރު، އެ މެޗުގައި ރޮނާލްޑޯ ޖެހި ދެ ގޯލާއެކު އޭނާ ގައުމީ ޖާޒީގައި ޖެހި ގޯލްގެ އަދަދު ވަނީ 109 އަށް އަރައިފައެވެ. އެއީ ދުނިޔޭގެ ތާރީހުގައި ގައުމީ ޓީމަށް އެންމެ ގިނަ ގޯލް ޖެހި ކުޅުންތެރިޔާއާ ހަމަހަމަ އަދަދެކެވެ. އެ ރެކޯޑުގައި ކުރިންވެސް އޮތް އީރާންގެ އަލީ ދާއީ ޖަހާފައި ވަނީވެސް 109 ގޯލެވެ.\nރޮނާލްޑޯ ރެކޯޑާ ހަމަކުރުމާއެކު އަލީ ދާއީ ވަނީ ރޮނާލްޑޯއަށް އިހުތިރާމުކޮށް މަރުހަބާ ކިޔުމަށް ހާއްސަ މެސެޖެއް މީސް މީޑިއާއަށް ދޫކޮށްލައިފައެވެ.\n"ރޮނާލްޑޯއަށް މަރުހަބާ. ރޮނާލްޑޯ މިހާރު އެންމެ ގޯލަކާއެކު ދުނިޔޭގެ ތާރީހުގައި ގައުމީ ޓީމަށް އެންމެ ގިނަ ގޯލް ޖަހައިދިން ކުޅުންތެރިޔާއަށް ވާނެ. އަހަންނަށް ލިބުނު ވަރަށް ބޮޑު ޝަރަފެއް މި ރެކޯޑު ރޮނާލްޑޯއާއެކު ހިއްސާ ކުރެވުމަކީ. ރޮނާލްޑޯއަކީ ފުޓުބޯޅައިގެ ޗެމްޕިއަނެއް. އަދި އެހެން މީހުންނަށް އަޅާލައި، އެތައް ބަޔަކަށް އުފާވެރިކަން ގެނެސްދިން ނަމޫނާއެއް،" އަލީ ދާއީ ބުނެފައިވެއެވެ.\nރޭގެ ދެ ގޯލަށްފަހު ރޮނާލްޑޯ ވަނީ އެފަދަ ބޮޑު ރެކޯޑެއް ގިނަ ދުވަސްތަކެއް ވަންދެން ހިފަހައްޓަމުން ދިޔަ އަލީ ދާއީއަށްވެސް ވަރަށް ބޮޑަށް ތައުރީފު ކޮށްފައެވެ. އޭގެ އިތުރުން ރޮނާލްޑޯ ބުނެފައި ވަނީ ޕޯޗުގަލްގައި ޖެހި 111 ގޯލަކީވެސް އޭނާއަށް ހާއްސަ ގޯލްތަކެއް ކަމަށާއި، ގައުމީ ޖާޒީގައި ލިބޭނެ ބޮޑު ޝަރަފެއް ކަމަށެވެ.\nރޮނާލްޑޯއަކީ ޔޫރޯގެ ތާރީހުގައިވެސް އެންމެ ގިނަ ގޯލް ޖަހާފައިވާ ކުޅުންތެރިޔާއެވެ. ނިމިދިޔަ ޔޫރޯގައިވެސް ރޮނާލްޑޯ ފަސް ގޯލް ޖަހާފައިވާއިރު، ރޮނާލްޑޯ ވަނީ ޔޫރޯ ތާރީހުގައި 15 ގޯލް ހަމަކޮށްފައެވެ. އެންމެ ގާތުން ވާދަކުރާ މިޝޭލް ޕްލެޓިނީއަށް ޖެހިފައި ވަނީ ނުވަ ގޯލެވެ. އޭގެ ފަހަތުން ތިންވަނައިގައި އޮތީ އެލެން ޝިއެރާއެވެ. އެއީ ހަތް ގޯލް ޖަހައިގެންނެވެ. އެކްޓިވް ކުޅުންތެރިންނަށް ބަލާއިރު ރޮނާލްޑޯއާ އެންމެ ގާތުން އުޅެނީ ފްރާންސްގެ އެންޓޮއިން ގްރީޒްމަންއެވެ. އޭނާވެސް ވަނީ ޔޫރޯގައި ހަތް ގޯލް ޖަހާފައެވެ.\nއަލީ ދާއީ ގައުމީ ޓީމަށް 109 ގޯލް ޖަހައިދިނީ 149 މެޗުންނެވެ. ރޮނާލްޑޯ އެ އަދަދު ހަމަކުރީ 177 މެޗުންނެވެ. އެ ދެކުޅުންތެރިންނާ އެންމެ ގާތުން ވާދަކުރަނީ މެލޭޝިއާގެ މޮހްތާރު ދަހާރީއެވެ. އޭނާ ވަނީ ގައުމީ ޓީމަށް 89 ގޯލް ޖަހައިދީފައެވެ. ލިސްޓްގެ ހަތަރު ވަނައިގައި ގައުމީ ޓީމަށް 85 މެޗުން 84 ގޯލް ޖަހައިދީފައިވާ ފްރޭކް ޕުސްކާސް އޮތްއިރު، ދެން ފަސް ވަނައިގައި އޮތީ 79 ގޯލާއެކު ޒަމްބިއާގެ ގޮޑްފްރޭ ޗިޓާލޫއެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ފީފާ ބެލްޖިއަމް ޕޯޗުގަލް ޔޫރޯ 2020


ACC ge Raees Shiuna ge massala balan husha'alhaifi\nއޭސީސީގެ ރައީސާ މަރިޔަމް ޝިއުނާ އަދި ވިލިމާލެ ދާއިރާގެ މެންބަރު އަހުމަދު އުޝާމް: ޝިއުނާގެ މައްސަލަ ބަލައިދިނުމަށް ވަނީ އެދިފައި --\nއޭސީސީގެ ރައީސާ މަރިޔަމް ޝިއުނާ އާއި ހިޔާނާތްތައް ތަހުގީގު ކުރާ ރިޔާސީ ކޮމިޝަންގެ ރައީސް އަހްމަދު އައްސަދުގެ ނަޒާހަތްތެރިކަން ގެއްލޭފަދަ ހެކި އަތްޕުޅުގައި އެބަހުރި ކަމަށް ޔޫތު މިނިސްޓަރު އަހްމަދު މަހުލޫފު ވިދާޅުވި ވިދާޅުވުމާއި ގުޅިގެން ޝިއުނާގެ މައްސަލަ މަޖިލީހުގެ މިނިވަން މުއައްސަސާ ކޮމިޓީން ބެލުމަށް ހުށައަޅައިފި އެވެ.\nމި މައްސަލަ އެ ކޮމެޓީއަށް ހުށައެޅުއްވީ ވިލިމާލެ ދާއިރާގެ މެންބަރު އަހުމަދު އުޝާމް އެވެ.\n"އެހެންކަމުން މި މައްސަލަ މަޖިލީހުގެ މިނިވަން މުއައްސަސާ ކޮމިޓީން ބެލުމަށް އެޖެންޑާ ކޮށްދިނުމަށް ވާނީ އެދިފައި،" އުޝާމް ވިދާޅުވިއެވެ.\nކްލަބްހައުސްގައި ވާހަކަދައްކަވަމުން މަހުލޫފު ވިދާޅުވީ އައްސަދާއި ޝިއުނާ އުޅުއްވަނީ ބޭރުފުށުން އިހްލާސްތެރި އަދި ނަޒާހަތްތެރި ބޭފުޅުން ކަމަށް ހެދިގެން ކަމަށެވެ. އެ ބޭފުޅުންގެ ނަޒާހަތްތެރިކަމާއި މެދު ސުވާލު އުފެދޭނެ ބައިވަރު ހެކި އަތްޕުޅުގައި ހުރި ކަމަށާއި އެ ބޭފުޅުންގެ "އިންޓެގްރިޓީ" ގެއްލޭނެފަދަ ޗެޓް ލޮގްތަކެއް ވެސް އެބަހުރި ކަމަށް ވިދާޅުވި އެވެ.\nރައްޔިތުންގެ މަޖިލިސް އޭސީސީ އަހުމަދު މަހްލޫފު + އަހުމަދު އުޝާމް\nމަސްދަރު ހާމަކުރުވާ މާއްދާއާމެދު ކަންބޮޑުވެއްޖެ


Breathe life camping rajjeygai miadhu ifthithaah kohffi – Iru\nބްރީތްލައިފް ކެމްޕޭން ރާއްޖޭގައި މިއަދު އިފްތިތާހު\nބްރީތްލައިފް ކެމްޕޭން ރާއްޖޭގައި އިފްތިތާހު ކުރުމުގެ ބައްދަލުވުން މިއަދު ބާއްވައިފިއެވެ.\nމި ބައްދަލުވުން ޝަރަފުވެރިކޮށްދެއްވީ ނައިބު ރައީސް ފައިޞަލް ނަސީމެވެ. މިބައްދަލުވުމުގައި މިނިސްޓަރ އޮފް ހެލްތު އަބްދުﷲ އަމީން، މިނިސްޓަރ އޮފް އެންވަޔަރަމަންޓް ޑރ. ހުސައިން ރަޝީދު ހަސަން، މިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުހައްމަދު އަސްލަމް، މާލޭ ސިޓީގެ ޑެޕިއުޓީ މޭޔަރ ޝަމާއު ޝަރީފް އަދި ޑަބްލިޔު. އެޗް.އޯ ގެ ރީޖަނަލް ޑިރެކްޓަރ ފޯރ ސައުތު އީސްޓް އޭސިއާ ޑރ. ޕޫނަމް ކެތްރަޕަލް ސިންގް ބައިވެރިވެ ވަޑައިގެންނެވިއެވެ.\nމި ބައްދަލުވުމުގައި ނައިބު ރައީސް ފައިސަލް ދެއްކެވި ވާހަކަފުޅުގައި ރާއްޖޭގެ ރައްޔިތުން ދިރުއުޅޭ ރަށްތަކަކީ ޞިއްހަތަށް ގެއްލުންހުރި ވިހަ މާއްދާތަކުގެ ސަބަބުން ތަޣައްޔަރުވެފައި ނުވާ ތަންތަން ކަމުގައި ކަށަވަރު ކުރުމަށް ހުރިހާ ފަރާތްތަކުން އަހައްމިއްޔަތުކަން ދޭންޖެހޭކަން ފާހަގަ ކުރެއްވިއެވެ.\nއަދި މިފަދަ ކޮންމެ މަސައްކަތަކީ އެތަނެއްގައި ދިރިއުޅޭ އެންމެހާ ފަރާތްތަކުގެ އެހީތެރިކަމާއި އެއްބާރުލުން ލިބިގެން މެނުވީ ނުކުރެވޭނެ ކަމެއްކަން ފާހަގަކޮށް އަމިއްލަ ޖަމްއިއްޔާ ޖަމާއަތްތައް މިކަމުގައި ޝާމިލުވެ ހުރިހާ ފަރާތްތަކުން ގުޅިގެން މަސައްކަތް ކުރުމަށް ގޮވާލެއްވިއެވެ.